دانیشتوانی گوندی سەرگەڵو سەربە ناحیەی سورداش قەزای دووكان پارێزگای سلێمانی كە خاوەن سروشتێكی جوانە، سەرقاڵی كاری كشتوكاڵ و ئاژەڵداریین.\nسەرگەڵو بە دامێنی شاخی هەلاجدا هەڵواسراوە و سروشتێكی دڵڕفێنی هەیە، تەنها 200 ماڵ لەئێستادا لەو گوندەدا ماونەتەوە و سەرقاڵی ئاژەڵداری و كشتوكاڵن.\nسروشتی گوندی سەرگەڵو سەختە، هەر بۆیە كشتوكاڵیش لەو گوندە سەختە، بەڵام وەك خەڵكی گوندەكە دەڵێن چێژبەخشە.\nبە هاوینان دانیشتوانی گوندەكە سەرقاڵی كشتوكاڵ و ئاژەڵداری دەبن و بە زستانانیش بەرهەمەكەی دەخۆن و شەوچەرە و سەردانیكردنی یەكتری هێندەی تر ژیانی گوندەواری دەڕازێنێتەوە.\nترێی سەرگەڵو یەكێكە لە بەروبوومە ناوازەكانی ئەو گوندە و لەسەر ئاستی هەرێم بۆ دروستكردنی مێوژ لە ریزبەندی یەكەمدایە.\nترێیەكی رەشی ئاوداری تام شیرین، بە قەدپاڵی شاخ و گردەكانی هەموو گوندەكەوە دەبینرێت، لەگەڵ هاتنی وەرزی هاویندا و هەموو ساڵێك لە ناوەڕاستی مانگی ئابەوە جووتیاران پەیتا پەیتا بە هەرەوەز روودەكەنە دەوەن و دەغڵەكانیان بەقەدپاڵی شاخەكانەوە بۆ رنینەوەی ترێ و دروستكردنی موشتاق.\nموشتاق بریتیە لە كۆكردنەوەی ترێ لەسەر نایلۆنێكی گەورە و هەڵخستنی لەبەر هەتاودا تا دەبێتە مێوژ.\nرەئوف قادر مستەفا یەكێكە لەو جووتیارانەی كە لەگەڵ هاوسەر و كوڕەكەی و دوو كەسی تری گوندەكە هاتوون بۆ رنینەوەی ترێ بە قەدپاڵی شاخێكی گوندی سەرگەڵو.\nئەو باس لەوە دەكات بۆ ئەم جۆرە كارانە دەبێت یان كرێكار بگریت یان ئەوەتا بە هەرەوەزی كارەكە ئەنجام بدرێت، دوای ئەوەی كە خەڵكی گوندەكە هەرەوەزیت لەگەڵ دەكەن، دواتر تۆش یارمەتییان دەدەیت.\nلە باسی تێپەڕینی رۆژێكی كاركردن لە رنینەوەی ترێدا، رەئوف قادر مستەفا بۆ ئاژانسی ئەنادۆڵ وتی: "سبەینان سەعات پێنج هەڵدەستین لەخەو، بەڕێ دەكەوین بۆسەر زەویەكە، تا سەعات هەشت و نیو كار دەكەین و ترێ كۆدەكەینەوە و دەیهاوینە سەر نایلۆنێك و لەبەر هەتاو هەڵیدەخەین تا دەبێتە مێوژ، دواتر ئاگر دەكەینەوە و بەرچاییەك حازر دەكەین و پشوویەك وەردەگرین و دەست دەكەینەوە بە كاركردن تا وەكو نیوەڕۆ دەبێت چوار تا ۆێنج موشتاق پر بكەینەوە. هەندێك جار تا بانگی ئێوارە سەرقاڵی رنینەوەی ترێ دەبین".\nرەئوف قادر مستەفا كە لەدایكبووی ساڵی 1963ی سەرگەڵوە و ماوەی 40 ساڵە زیاتر سەرقاڵی كاری جووتیاریی و باخدارییە، باس لەوە دەكات ئەوان لە سەرگەڵو ترێ بۆ چەند مەبەستێك بەكاردەهێنن، هەندێكیان راستەوخۆ دەنێرنە بازاڕ و عەلوەكانەوە و بە نرخی رۆژ دەیفرۆشن كە لە 500 دینارەوە بۆ هەزار دینار دەگۆڕێت، هەندێكی تر ترێ دەكەنە مشتاق و دەیكەنە مێوژ، چونكە زۆر شیرینە و بەكەڵكی مێوژ و شەربەتی مێوژ دێت و دەیفرۆشینەوە بە دوكان و كارگەكانی دروستكردنی شەربەت كە ئەوكات كیلۆی بە دوو هەزار بۆ سێ هەزار نرخەكەی دەگۆڕێت".\nزۆربەی رەزە ترێی سەرگەڵو بەسەر گرد و شاخەكانەوە، لەوێ بە ئاستەم دەتوانن بارە ترێ بگوێزنەوە، هەربۆیە هەندێك لە جووتیاران گوێدرێژ و مایین بەكاردەهێنن بۆ گواستنەوەی بارە ترێ پاش ئەوەی دەخرێنە قەرتاڵێكەوە (سەبەتە) و لە پشتی گوێدرێژەكەی دەنێن لە نزیك رەزەكانەوە بۆ نێو ئۆتۆمبێلی بارەكان دەیگوێزنەوە.\nرەئوف قادر مستەفا باس لەوە دەكات كە لە هەریەك لە جۆرەكانی ترێ رەش، رەشمیری، ترێی دۆشاوی لە سەرگەڵودا هەن، بەڵام زۆربەی ترێی رەشە و بە دێمی بەخێودەكرێن و وتی: "واتە پێویستیان بە ئاودان نییە، تەنها ئەوەی دەبێت كۆتایی زستان ناوەڕاستی مانگی شوباتدا، مایین و گوێدرێژ بهێنین و جووتیان پێبكەین و زەویەكان بكێڵین و رەزە ترێ بكەین، لق و پەلوپۆ زیادەكانیان ببڕین تاوەكو بۆ هاوین بەرووبوومی باش بگرن".\nرەئوف قادر مستەفا ئاماژە بەوە دەكات كە ئەگەر ساڵێك باران بارین یان تەرزە تا درەنگانێكی بەهار ببارێت كە رێككەوت بێت لەگەڵ گوڵكردنی رەزە ترێدا، ئەوا ئەو ساڵە بەرهەمی ترێ كەم دەبێت، چونكە گوڵەكان دەوەرن و بەرسیلە كەم دەبێت.\nرەئوف قادر مستەفا وتیشی: ''لێرە ترێ بەچەند جۆرێك سوودی لێ دەبینرێت، هەیە بۆخۆی لەگەڵ پێگەیشتنی ترێدا دەیباتە بازاڕەكانەوە و دەیانفرۆشێت، هەیە مشتاق دەنێتەوە و دواتر بە مێوژی دەیفرۆشێت، هەیە دەیكاتە باسوق و سجوق ئەوەشیان بە شەوچەرە لە زستاندا دەخورێت، بەتایبەت لە گوندەكەی ئێمە كاتێك زستانان كار و فەرمانمان نامێنێت، هەر شەوەی لە ماڵێك كۆدەبینەوە و شەوچەرە دەكەین".\nناوبراو وتیشی: "هەر بڕكێك مێو ئەگەر بەباشی كاری تیاكرابێت یەك سندوق، 20 كیلۆگرام ترێ دەگرێت، هەشە بە سێ تا چوار بڕەكە ترێ ئینجا دەتوانێت یەك سندوق ترێ بدات. ئەویش ئەگەر شوێنەكەی شێدار و فێنك بێت".\nهاووڵاتی محەمەد ئەمین سەعید خەڵكی گوندی سەرگەڵو و خاوەنی كارگەیەكی دروستكردنی شەربەت راستەوخۆ لە كاتی رنینەوەی ترێدا ئاگاداری نانەوەی مشتاقەكە دەبێت تا مێوژێكی باشی بۆ بەرهەم بێت و سەرجەمی بەروبوومەكان بكڕێتەوە.\nمحەمەد ئەمین سەعید دەڵێت ''ترێی سەرگەڵو بەهۆی شیرینی و ئاوداوریەكەیەوە زۆر خۆشە بۆ مێوژ بۆیە هەموو ساڵێك ئەم كاتانە سەردانی زۆربەی باخەكانی ترێ دەكەین، دواتر لەكاتی هەڵگرنەوەی مێوژەكان لێیان وەردەگرینەوە، بۆ ئەوەی دواتر بیكەینە شەربەتی مێووژ كە بەروبوومی ترێی رەشە، بۆن و بەرامەكەشی خۆشە".\nمحەمەد ئەمین سەعید وتی: "ترێی سەعدانی، ترێی رەش، ترێی دۆشاوی و رەشمیری لە ترێ بەناوبانگەكانی گوندی سەرگەڵون كە هەریەكەیان بۆ بەرهەمێك دەبێت، دەكرێتە دۆشاو، مێوژ، شەربەتی مێوژ، باسوق و سجوق".\nمحەمەد ئەمین سەعید ئاماژە بەوە دەكات جووتیارانی سەرگەڵو سەرقاڵی چەندین كاری جووتیارین، لەوانە رەزی ترێ كە گرنگترینیانە، چوالە، ترش (ترشە سماق)، هەنار، قۆخ و هەنجیر جۆری ئەو بەروبوومە كشتوكاڵییانەیە كە خەڵكی گوندەكە سەرقاڵین، دواتر ئاژەڵداریش یەكێكە لە كارە گرنگەكان كە دانیشتوانی گوندەكە سەرقاڵی دەبن.\nمحەمەد ئەمین سەعید دەڵێت ''لە رەمەزانی ئەمساڵدا، مێوژ كەم بوو، بۆیە یەك كیلۆی بۆ سێ هەزار و 500 دینار بەرزبوویەوە، بەڵام ساڵانی رابردوو بە دوو هەزار و 500 دینار دەمان كڕی، كیلۆیەك مێوژ بەنزیكەیی لیتر و نیوێك بۆ دوو لیتر شەربەتی لێ دروست دەبێت".\nناوبراو باس لەوە دەكات كە ترێی سەرگەڵو جگە لە شارەكانی هەرێمی كوردستان بۆ ناوەڕاست و باشووری عێراقیش دەڕوات، بەڵام تا ئیستا رەوانەی دەرەوەی وڵات نەكراوە و وتی: "ساڵی پار لەگەڵ بازرگانێكی میسریدا رێككەوتین كە ترێی سەرگەڵو بەهۆی بۆن و بەرامەو تامە شیرینەكەیەوە بەرین بۆ ئەوێ، بەڵام بەهۆی بڵاوبوونەوەی ڤایرۆسی كۆرۆناوە نەمانتوانی ئەو كارە بەئەنجام بگەینین، هیوادارین كە حكوومەت و لایەنی پەیوەندیدار ئاسانكاری بكەن بۆ ناساندنی زیاتری بەروبوومی ترێی سەرگەڵو تا بیكەینە ماركەیەكی جیهانی".


ئایا نه‌وشیروان مسته‌فا ئه‌وه‌یه كه پارتی ده‌یڵێت؟ ... عیماد عه‌لی\nدیاره له حاڵی حازر ده‌توانم به بێلایه‌نانه قسه‌ی خۆم بكه‌م و هه‌ڵسه‌نگاندن بۆ سه‌رجه‌م بابه‌ته‌كانی رۆژه‌ڤ بكه‌م و، به گوێره‌ی توانای خۆشم بارودۆخه‌كه شیبكه‌مه‌وه. لێره‌دا، به‌رگریكردن له نه‌وشیروان مسته‌فا بۆ ئه‌ندامانی گۆڕان جێده‌هێلم من هیچ حه‌قێكم به بیروبۆچون و هه‌ڵوێستی شه‌خسی ئه‌و نیه، به‌ڵام هه‌ڵوێستی سیاسی سه‌ركرده‌یه‌ك ده‌خوێنمه‌وه. ئه‌وه‌ی تۆزقاڵێك ئاگای له مێژووی تێكۆشانی ئه‌م پیاوه بێت ده‌زانێت كه له حساب كردن بۆ پارتی هه‌میشه پێشره‌وی كه‌س و لایه‌نه‌كانی تر بووه و ئه‌گه‌ر له بیروبۆچونیشیدا جیاوازیه‌كی هه‌بوبێت به‌ڵام له‌رووی سیاسیه‌وه حسابی ورده‌كاری باری كوردستان و بونی پارتی له‌سه‌ر ئه‌رزی واقیع كردووه و، بۆ ده‌رخستنی به‌ڵگه‌ی راست و دروست و سه‌لمێنه‌ریش كه هه‌موو كه‌سێك له بیریه‌تی، له سه‌ره‌تای راپه‌رین، نه‌وشیروان مسته‌فا بوو چه‌ندین رۆژ چاوه‌روانی مه‌سعود بارزانی له‌سنوری هه‌رێم كرد بۆ ئه‌وه‌ی پێكه‌وه بێنه‌وه ناوه‌وه‌ی كوردستان نه‌ك هه‌له‌كه بقۆزێته‌وه و به‌ته‌نها وه‌زعه‌كه ئیستیغلال بكات و دوای مه‌رامی تایبه‌تی خۆی بكه‌وێت. ئه‌مه جگه له چه‌ندین هه‌ڵوێستی تر كه له ناو یه‌كێتیدا به زه‌قی خوێندراوه‌ته‌وه، به پێچه‌وانه‌ی راوبۆچونی ئه‌مرۆی پارتی دیموكراتی كوردستان.\nئه‌گه‌ر دوور له هه‌ڵوێستی رۆژه‌ڤ و راگوزه‌ری ئه‌مرۆ باس بكرێت، ده‌بێت پارتی به ئینسافه‌وه هه‌ڵسه‌نگاندن بۆ نه‌وشیروان مسته‌فا و هه‌ڵوێسته‌كانی بكات نه‌ك وه‌ك ئه‌مرۆ له‌سه‌ر هه‌ڵوێسته‌كانی له‌سه‌ر سیستمی سیاسی و یاسای سه‌رۆكایه‌تی هه‌رێم قسه بكات هه‌ڵوێستی له‌سه‌ر بابه‌ت و پرسێكی گرنگی چاره‌نوسساز ببه‌ستێته‌وه به ژیان و سه‌ربورده‌ی شه‌خسیه‌وه، چونكه ئه‌م پرسه په‌یوه‌سته به دوارۆژی سه‌رجه‌م خه‌ڵكی كوردستانه‌وه نه‌ك مه‌سعود بارزانی و پارتی دیموكراتی كوردستان به‌ته‌نها. خه‌ڵك گومانی گه‌وره‌ی له حه‌قانیه‌تی پارتی له‌وێدا زیاتر ده‌بێت كه بۆچی پارتی له شه‌خسه‌نه‌كردنی بابه‌ت و پرسه‌كان به‌رده‌وامه، بۆچی گفتوگۆ و قسه‌ی یاسایی و سیاسی له‌سه‌ر بابه‌ته‌كان ناكات نه‌ك وه‌ك ئه‌مرۆ ره‌خنه له شه‌خسه‌كان و مێژووی ژیانیان بگرێت. ئایا ئه‌مه به زه‌ره‌ر بۆ خودی پارتی ناشكێته‌وه، له‌به‌ر ئه‌وه‌ی خه‌ڵك به‌وه ده‌یخوێنێته‌وه كه هه‌ڵوێسته‌كانی پارتی له سه‌ر قازانج و به‌رژه‌وه‌ندی شه‌خسی بنیاتنراوه نه‌ك به‌رژه‌وه‌ندی گشتی خه‌ڵكی كوردستان و له لاوازیه‌وه په‌نا ده‌باته به‌ر ره‌خنه‌ی شه‌خسی. ده‌كرێت پارتی دیموكراتی كوردستان ئه‌رێنی مانه‌وه‌ی به‌رزانی به سه‌رۆكی هه‌رێم بۆ خولێكی تر بۆ خه‌ڵك و لایه‌نه‌كان بسه‌ڵمێنێت و قه‌ناعه‌ت به خه‌ڵك بكات نه‌ك ره‌خنه تا راده‌ی جنێو له‌خه‌ڵكه نارازیه‌كان بگرێت.\nئه‌وه‌ی تێبینی ده‌كرێت دیسان ئاوازی تۆمه‌تباركردنی شه‌خسی ئه‌م سه‌ركردایه‌تی بۆ ئه‌ویتر لێده‌درێته‌وه و پارتی دیموكراتی كوردستان به‌هه‌مان ریتمه‌وه ده‌یه‌وێت ململانێكه به‌رێوه‌به‌رێت وه‌ك ئه‌وه‌ی ئێستا ساڵانی هه‌شتاكان و نه‌وه‌ده‌كان بێت و خه‌ڵك به به‌زمی ئه‌مان سه‌ما بكه‌ن. ده‌بێت باش بزانن خه‌ڵك چۆته قۆناغێكی تره‌وه، نه به‌قسه‌ی پارتی نه‌ش به‌قسه‌ی گۆران و نه‌وشیروان مسته‌فا باوه‌ر ده‌كه‌ن، ئه‌گه‌ر خۆیان به شێوه‌یه‌كی بابه‌تی پرسه‌كه نه‌خوێننه‌وه، رایان بۆ هیچ لایه‌ك نابێت، ئێستا خه‌ڵك ده‌زانێت قازانجی گشتی خۆی له‌چ سیستمێكه‌وه ده‌بینێته‌وه و دواكاری ئه‌وه‌یه به چ شێوازێك حوكم بكرێت، له‌وێشدا هه‌ر خه‌ڵك ده‌زانێت كه تا یاسا سه‌روه‌ر بێت سه‌رجه‌م كێشه‌كان چاره‌سه‌ر ده‌بن، بۆیه پێویسته ئه‌وه‌ی یاسا رێگه‌ی پێ ده‌دات په‌یره‌و بكرێت نه‌ك به قسه‌ی تایبه‌ت و شه‌خسه‌نه‌كردنی پرسه‌كه خه‌ڵك چه‌واشه بكرێت. سازان پێویستیه‌كی ئیستای وه‌زعی كوردستانه، به‌ڵام نه‌ك سازانی به‌ده‌ر له یاسا له‌سه‌ر بنه‌مای سازش له‌سه‌ر به‌رژه‌وه‌ندی خه‌ڵك و دوارۆژی نه‌وه‌كانی، ئه‌وه‌ی ده‌بینرێت و هه‌وڵی ئێستای پارتی بۆ سازاندنی (نه‌ك سازانی) تاكه راو بۆچونێكی لایه‌نێكه، له‌به‌ر ئه‌وه‌ی تاكه داواكاری له لای پارتیه‌وه خرابێته روو ئه‌وه‌یه كه ده‌بێت سه‌رۆكی هه‌رێم بۆ ئه‌م خوله و به هه‌مان ده‌سه‌ڵات و سه‌لاحیاته‌وه دابنرێت كه ئه‌م هه‌ڵوێسته‌ش له هیچ كه‌لێنێكی یاساییه‌وه رێگه‌ی پێنادرێت. ده‌بێت پارتی باش له‌وه دڵنیا بێت كه راوبۆچونه‌كانی نه‌وشیروان مسته‌فا له‌سه‌ر ئه‌م پرسه كه بائاشكرا باسی ده‌كات، سه‌رجه‌م سه‌ركردایه‌تی هه‌ر چوار حزبه‌كه به هه‌مان قورساییه‌وه هاوهه‌ڵوێستن له گه‌ڵیدا، جا ئه‌گه‌ر به هه‌ر شێوه‌یه‌ك باسی بكه‌ن و سیاسه‌ت و شتی تر به‌كار بێنن له ده‌ربرین و راوبۆچونیاندا، ئه‌وه مه‌سه‌له‌یه‌كی تره.


ئەلبومی زەینەب خان ـ كچە كورد بڵاوكرایەوە - تۆڕی میدیایی خەڵک\nهیوا فاوندەیشن و عەدنان كەریم نوێترین ئەلبوومی گۆرانی خۆیان بەناونیشانی زەینەب خان ـ كچە كورد بڵاوكردەوە.\nئەلبوومی زەینەب خان ـ كچە كورد لە نۆ گۆرانی نوێ پێكهاتووە، كە شعرەكانیان لەلایەن زەینەب خان خوشكی شاعیر (دڵدار) نوسراون.\nئەم بەرهەمە ئەنجامی كاركردنی دوو ساڵە، كە ئامانج لێی زیندووهێشتنەوە و بەرزڕاگرتنی دەنگ و ڕۆڵی ژنە شاعیر زەینەب خانە، كە ساڵانێكە لەنێو هونەر و ئەدەبیاتی كوردیدا فەرامۆشكراوە.\nهونەرمەند عەدنان كەریم بە دوو گۆرانی بەشداری كردووە و ئاوازیشی بۆ حەوت گۆرانی داناوە. هاوكات چیا محەمەد، ئاوازی بۆ دوو گۆرانی داناوە.\nلە ئەم ئەلبوومەی هیوا فاوندەیشندا عەدنان كەریم بەڕێوەبەری هونەری بووە، زانا عەزیز بەڕێوەبەری بەرهەم بووە، هەروەها شیرین سائیب سەرپەرشتیاری گشتیی پڕۆژەكەبووە.\nدەزگای میدیایی كوردسات كاری بۆ دروستكردنی حەوت كلیپ بۆ ئەم بەرهەمە كردووە و بەمنزیكانە بڵاودەبێتەوە.\nزەینەب خان لەساڵی 1900 لەشای كۆیە لەدایكبووە، زمانەكانی كوردی، عەرەبی، فارسی و توركی زانیوە، بەرهەمی شعر و پەخشانی لەگۆڤاری گەلاوێژدا لەژێر ناوی خوازراوی كچە كورددا بڵاوكردووەتەوە.\nوەزارەتی دارایی هەرێم؛ خشتەی دووەمی مووچەى بڵاوكردەوە\nكەشناسی؛ مژدەیەك لە بارەی بارانبارین ڕادەگەیەنێت\nسلێمانی – نزار جەزا لەسەنتەری شاری سلێمانی نزیكی٤ بۆ ٥ هەزار سەگی بێلانە هەیە، كە بەردەوام ڕوولەزیادبوونن، ڕێكخراوێكیش بەمەبەستی كەمكردنەوەی…\nجموجوڵی هاتووچۆ لە شەقامەكانی سلێمانی رێكدەخرێتەوە\nخەڵك جموجوڵی ھاتووچۆ لە ناوشاری سلێمانی بەپێی پلانێكی نوێ رێكدەخرێتەوە و لە شەقام و رێگەو بانەكانی شارەكە رێگری لە زیادەڕۆیی و راوەستانی ئوتومبێل…\n04 حوزەیران 2021 9.26 pm\nخەڵك بەڕێوەبەرایەتی پۆلیسی پارێزگای سلێمانی ڕایدەگەیەنێت، مەفرەزەكانی بنكەی پۆلیسی وارماوای سەر بەبەشی…\n16 حوزەیران 2021 9.28 pm\nخەڵك بەڕێوەبەری گشتی تەندوستی سلێمانی ڕایدەگەیەنێت، شەش مانگە حكومەتی هەرێم پارەی تەرخانكراوی دەرمانی نەخۆشخانەی…


توندوتیژی لسەر بنەمایێ رەگەز و سێکسی - UNHCR عیراقێ\nتوندوتیژی لسەر بنەمایێ رەگەز و سێکسی هەرەشێ د کەتە سەر ژیانێ ، ساخلەمیێ ، و مافێ مروڤی و کێشەیێن پاراستنێ پەیدا دکەت.\nچ جارا درەنگ نینە ژ بو راپورتکرنێ یان داخوازا هاریکاریێ\nتوندوتیژی لسەر بنەمایێ رەگەز و سێکسی چیە؟\nتوندوتیژیا لسەر جەستەی و دەرونی ، بکارئینانا هێزێ ، زورداریێ ، هەرەشەکرنێ ، و خاپاندنێ بەرامبەر کەسەکی دیتر ژبەر رەگەز یان سێکسێ وان د هێتە نیاسین بناڤێ توندوتیژی لسەر بنەمایێ رەگەز و سێکسی (SGBV) . هەرچەندە بەهرا پتر ژ قوربانیان و رزگاربویان ژ ئافرەت و کچانن ، بەلێ پا دبیت قوربانی زەلام و کور ژی بن بەرامبەر توندوتیژیێ لسەر بنەمایێ رەگەز و سێکسی .\nجورێن توندوتیژیێ لسەر بنەمایێ رەگەز و سێکسی چنە؟\nدەستدرێژی (الاغتصاب): کرنا سێکسێ ب زوری یان ب نەرازیبونا کەسی ، ئەڤێ کریارێ دگەل زاروک و سنێلە کو ژیێ وان ژ ١٨ سالیێ کێمتر بخوڤە د گریت.\nتوندوتیژیا سێکسی: هەر جورە هەرەشەکرنەکا سێکسی یان هەر کریارەکا نە برازیبونا کەسێ بەرامبەر ، ل دەمێ هەڤژینیێ ژی بخوڤە د گریت. ئەڤ چەندە هەر کریارەکا سێکسی بخوڤە دگریت دگەل زاروکێت ژیێ وان ژ 18 سالا کێمتر ، سونەتکرنا کچان ، دەستدرێژیا و ئێشاندنا سێکسی ، خرابکاری ، کارێ لەشفروشیێ بزوری .\nتوندوتیژیا جەستەیی (لەشی): هەرەشەکرن و ئازاردانا سەر جەستەی (لەشی) ب کارئینانا چەکی یان بێ چەک، هەر وەک قوتان و لێدان و کرێتکرن و کوشتنێ بخوڤە د گریت.\nهەڤژینیا ب زوری: پێکئینانا هەڤژیینێ بێی رازەمەندیا وی کەسی .\nهەڤژینیا زاروکان : پێکئینانا هەڤژیینێ بو زاروکان یێن کو ژیێ وان ژ 18 سالا کێمتر بن ژ هەردو رەگەزا.\n· بێ بەشکرن ژ سامان و دەلیڤێن کاری و خزمەتگوزاریان: ڤەقەتاندنا جڤاکی و ئابوری ، بێ بەشکرن یان رێگرتن ژ پەروەردێ و فێرکرنێ و چاڤدێریا تەندروستی (خوپاراستن ژ دوو گیانبونێ ژی بخوڤە د گریت)، هەروەسا بێ بەشکرن ژ دەلیڤێت کاری و مافێن سەرەکی یێن مروڤی.\nئێشاندنا دەرونی: ئێشاندنا دەرونی بو نمونە هەرەشەکرنا ئێشاندنێ و پاشڤەبرنێ و بێ رێزیێ و کێمکرنێ و دیرئێخستنا کەسەکی ژ خێزانێ و هەڤالان. هەروەسا بکارئینانا ئاخفتنێت نەخوش کو دبنە ئەگەرێ خرابکرنا هزرا وی کەسی و تێکدانا دەرونێ وی ، زالکرن ل سەر کریارەکێ ب زوری ، هەرەشکرن برێکا هندەک پەیڤان یان نیشانێن (هێمایێن) نڤێسی.\nدبیت ئەڤ جورێن توندوتیژیێ دناڤ ئەندامێت خێزانێ دا هەبن و کەسێن نێزیک ، لێ تاوانبار دبیت کەسەکێ بیانی یان کەسوکار و خزم بیت یان ژی کەسەکێ ناڤ خێزانێ دا بیت ، و دبیت ئەڤ کەسە دناڤ ئێک مالدا بژین .\nخزمەتگوزاریێن د هێنە بکارئینان بو چارەسەرکرنا توندوتیژیا رەگەزی و سێکسی\nکومسیونا بلندا نه‌ته‌وه‌يێن ئێکگرتی بو کاروبارێن پەنابەران UNHCR ب هەماهەنگی دگەل هەڤکارێن خو یێن پەیوەندیدار رادبیت ب چارەسەرکرنا ئەگەرێن سەرەکی و فاکتەرێن بەشدار د توندوتیژیا رەگەز و سێکسی دکەت . هەروەسا رێڤەبەریا کەیسی ودابینکرنا خزمەتگوزاریان و پشتەڤانیا دەرونی بو کەسێن رزگار بوین پێشکێش دکەت.\nخزمەتگوزاری ڤان خالێت ل خارێ بخوڤە دگریت:\nجهەکێ بسلامەت بو ئافرەت و کچان و جڤاکی.\nخزمەتگوزاریێن چارەسەکرنا کەیسی بو رزگاربویێت توندوتیژیێ لسەر بنەمایێ رەگەز و سێکسی دکەت ، هەروەسا رەوانەکرنا کەیسا بو جهێن پەیوەندیدار.\nخزمەتگوزاریێن دەرونی و یاسایی لبن چارچوڤێ بەرسڤدانێ بو توندوتیژیا رەگەزی و سێکسی.\nخوتێهەلکرن ژبو بهێزکرنا ئەوان کەسێن زیان لێکەتی و رزگاربویێن توندوتیژیێ لسەر بنەمایێ رەگەز و سێکسی و چارەسەریا هەلویستێن کو کارتێکرنێن زیان پەخش هەین و تیکالێن جڤاکی .\nدێ چەوا داخوازا هاریکاریێ کەی؟\nتوشبونا تە بو توندوتیژیا رەگەزی و سێکسی خەلەتیا تە نینە\nئەگەر تو هزر دکەی کو تویا / یێ لبن هەرەشەکرنێ یان کریارەکا توندوتیژیێ دا ، داخوازا هاریکاریێ بکە ژ کەسەکی تە باوەری پێ هەی ، چ جارا درەنگ نینە ژ بو داخوازکرنا هاریکاریێ .\nتە مافێ هەی بو وەرگرتنا هاریکاریێ دا وی بارودوخێ تو تێدا براوستینی . پێدڤی ناکەت تو بخو ئاریشا خو چارەسەر بکەی.\nئەگەر ب هەر شێوەیەکی زیان فتە کەتبیت هەرچەندە یێ بچویک بیت، بێدەنگ نەبە.\nبو راپورتکرنا هەر رویدانەکێ یان داخوازکرنا هاریکاریێ پەیوەندیێ بکە ب:\nهێلا گەرما سەنتەرێ پێزانینان ل عیراقێ\n80069999 بو پەنابەر و پەناخوازان و ئاوارە و ڤەگەریایێن عیراقێ\nدەمژمێرێن کارکرنێ : (ژ ئیک شەمبێ هەتا پێنج شەمبێ) ژ 8:00 سپێدێ بو 6:00 ئێڤاری ، و ژ 9:00 سپێدێ بو 3:00 ئێڤاری (ل روژێت بێهنڤەدانا) هەمی خزمەتگوزاریێن مروڤایەتی د نهێنی نە و د بێ بەرامبەرن\nهەروەسا پەیوەندیێ ب هێلا گەرما\nرێڤەبەریا بەرهنگاریا توندوتیژیێ دژی ئافرەتان ل هەرێما کوردستانا عیراقێ بکە\nبو پتر پێزانینا دەرباری چەوانیا سەرەدەریێ دگەل خرابکاریا سێکسی یان دەست درێژیێ ژ لایێ کارمەندێن نه‌ته‌وه‌يێن ئێکگرتی و هەڤکارێن وێڤە و چەوانیا راپورتکرنێ ڤێرێ کلیک بکە\nهەمی خزمەتگوزاریێن مروڤایەتی د بێ بەرامبەرن


ماوەیەکى دیکە (١٣/٧/١٩٨٩) ساڵیادى تیرۆرکردنى یەکێک لە دانسقەترین ڕێبەرانى کورد، د.عبدالڕەحمان قاسملوویە، هەڵسەنگاندن‌و شیکارى لەسەر تێزە سیاسییەکانى قاسملوو، دبلۆماسیەتیى قاسملوو،\nئەخلاق‌و مۆرالى قاسملوو، زمانەوانى قاسملوو، ئەدیبى‌و شێعرناسیى لاى قاسملوو بە مشتومڕو لێکدانەوەى بەڵگەدارى ورد ئەبێت کە توێژەرو ڕاڤەکار پاشخوانى زانستی لەسەر زانستەکانى "فەلسەفەى سیاسى‌و دبلۆماسى، مێژوو و زمانزانى" بە مێتۆدى وردبوونەوەى شیکاریى‌و مشتومڕەوە هەبێ‌و بتوانێ جیاجیا تەواوى تایبەتمەندییەکانى قاسملوو بخاتەڕوو.\n١- "قاسملوو" تاکە ڕێبەر بووە لەسەر زەوى‌دا‌و تاکە نەفەرى یەکەمى حیزبێک بووە لە ئاست تەواوى نەفەرى یەکەم‌و سەرکردەى یەکەمى حیزبەکانى ووڵاتاندا لە جیهاندا کە زیاتر لە "١٠" زمانى زانیبێت، زمانەکانیش (فەرەنسى، ئینگلیزى، ڕوسى، عربى، فارسى، تورکى،چیکى، سلۆڤاکى، ئازەرى، کوردى) بوون.\nڕوونە کە لە ناو کورد دا هیچ ڕێبەرێک نەبووە کە دە زمانى زیندووى جیهانى بزانێت، بەڵام قاسملوو زانیوویەتى، وەک ئەوەى کە خۆشم ماستەرم لە: "ستراتیژى بەریتانیا لە ئەمەریکا لە زانکۆى لەندەن"دا هەیەو ئاشناى مێژووى ئەوروپا و ئەمریکاو بزاووتە شۆڕشگێڕییەکانیانم‌و بە دیقەتەوە کەسایەتى نەفەرى یەکەمى شۆڕشەکانیانم هەڵسەنگاندووە، ئەوا بۆم دەرکەوتووەو ئەشى سەلمێنم، کە قاسملوو تاکە نەفەرى یەکەمى حیزبێک بووە لە ئاست تەواوى سەرۆکى یەکەمى وڵاتان‌و ڕێبەرانى یەکەمى پارتە سیاسییەکان لە جیهاندا کە دە زمانى زانیبێت.\n٢- لە ڕووى هەڵسوکەوتى کۆمەڵایەتى‌و هەڵچوونەوە، قاسملوو تاکە ڕێبەرێک بووە لە کوردو بەگشتیش لە جیهانى ڕۆژهەڵات‌دا کە بۆ ماوەى نزیک بە ٣٠ ساڵ (١٩٨٩-١٩٧٠)، ڕێبەرایەتى جووڵانەوەیەکى شۆڕشگێڕیى بەهێزى کردبێت کە جووڵانەوەى ڕۆژهەڵات لە سەردەمى قاسملوودا بە بڕشتر بوو لە ئێستا، ئەوا تاکە ڕێبەرى کورد و جیهانى ڕۆژهەڵات بووە کە "جنێو و ووشەى ناپەسەندى کۆمەڵایەتیى" هەرگیز بۆ هیچ یەکێک لە نەیارەکانى بەکارنەهێناوە، لە کاتێکدا بە سەدان ووتارى جۆشدەرى نەتەوەیى هەیە لە شەڕەکان دا دژ بە دەسەڵاتى داگیرکەرى ئێران، بەڵام قاسملوو تاکە ڕێبەرێک بووە کە ئەتەکێتى گفتوگۆو لێدوان‌و وتارە حەماسییەکانى زۆر بە ئەدەبانە بووەو، وتارەکانى لە سەخترین ساتى شەڕەکانیش‌دا بە دوور بووە لە هەر جۆرە بەکارهێنانێکى وشەى نەشیاوى کۆمەڵایەتیى.\n٣- قاسملوو پێچەوانەى ڕێبەرانى دیکەى کوردەوە زۆر دژى "فەرد پەرستى لە ناو حیزبەکان"دا بوو، هەر بۆیە قاسملوو تاکە ڕێبەرى کورد بووە کە هەڵواسینى وێنەکانی‌و شیعارو هوتافدانى "بژى قاسملوو"ى لە نێو ڕیزەکانى حیزبەکەیدا قەدەغە کردبوو، کە بۆ سەلماندنى ئەم تایبەتمەندییە ناوازەیەى قاسملووش بە سەدان ڤیدیۆو دۆکیۆمێنتى بەردەست هەن. بەلاى قاسملوەوە نرخ‌و بەهاى "گشت" هەمیشە لە پێشتردا بووە هەتا هى "تاک"، با ئەو تاکەش "سەرکردە" بووبێ! ئەمەشى تەنها لە پێناوى نرخ گەڕاندنەوە بۆ "گشت ئەندامان" دادەناو ، قاسملوو پێى‌وابوو "بونیادنانى کۆمەڵگایەکى تەندروست بە خۆبەزلزانین‌و خۆپەرستییەوە بنیادنانرێ، بەڵکوو بە شەرعیەتدان بۆ گشت کۆمەڵگا بنیاد ئەنرێ".\n٤- لە ڕووى خیانەتى نەتەوەییەوە، قاسملوو تاکە ڕێبەرى کورد بووە کە لە پاش ساڵانى ١٩٧٠ وەک نەفەرى یەکەمى حیزبێک لە مەیدانى سیاسى‌دا بووبێ هەتا ١٩٨٩، کە دەکاتە نزیک بە ٣٠ ساڵى سەرکردایەتى جووڵانەوەى چەکدارى دژ بە ڕژێمى ئێران، کەچى بە هیچ جۆرە خیانەتێکى نەتەوەییەوە تێوە نەگلاوە! بەتایبەت هەموو بەڵگە مێژووییەکان گەواهیدەرى ئەو ڕاستییەن کە لە سەردەمى قاسملوودا "هیچ کوردێک بۆ ڕژێمێکى داگیرکەر نەکوژراو تیرۆر نەکرا" لەلایەن حیزبەکەى قاسملووەوە، ئەمە سەرەڕاى ئەوەى قاسملوو هێندە زانایانەو لێزانانە سیاسەتى ئەکرد کە هەرگیز بە زیان گەیاندن بە جووڵانەوەى شۆڕشگێڕیى بەشەکانى دیکەى کوردستان (باشوور، باکوورو ڕۆژئاوا) نەدەشکایەوەو هیچ خیانەتێکى نەتەوەیى بەردەست لە تەواوى ژیانى قاسملوو دا ناتوانین بەدەست بێنین.\n٥- قاسملوو تاکە ڕێبەرى سیاسیى کوردە کە تواناى داهێنانى تێزى سیاسیى هەبووەو ئەشتوانم بڵێم کە" تاکە بیرمەندێکى سیاسیى کوردە"، ئەو کۆمەڵە تێزەى کە قاسملوو هێناویەتیە نێو کایەى سیاسەتەوە یان داهێنانێکى نوێى لە جێبەجێکردنیان‌دا خستووەتەڕوو بریتین لە :( سەربەخۆیى بڕیاردان، ئەخلاق لە سیاسەتدا، بەرپرسیارێتى، دیموکراسیى ڕاستەقینە، سۆسیالیزمى دیموکراتیک) کە ئەگەر بە وردى لێى بتوێژینەوە ئەوا بۆمان دەرئەکەوێ کە تێزەکانى تا چەندێک پڕبایەخن بۆ کۆمەڵگاى مرۆڤایەتى. بۆ نموونە ئەگەر بە کورتى لە تێزەکانى فەیلەسووفێکى وەک "ماکیاڤێلى"و بیرمەندێکى وەک "قاسملوو" بڕوانین، ئەوا قورسایى تێزەکانى قاسملوومان بۆ ئەسەلمێ کە یەکەمیان "ماکیاڤێلى" وەک نموونەى فەیلەسوفێکى سیاسى لە تێزەکانیدا "مۆراڵ" لە کایەى سیاسى‌دا ون ئەکاو، دووەمیشیان "قاسملوو" وەک بیرمەندێکى سیاسى لە تیۆرییەکانیدا "مرۆڤگەرایى"و مۆراڵ دەکاتە پێوەرى جووڵەو تایبەتمەندیى مرۆڤى سیاسەتووان. ئەم مشتومڕە ئەیەوێ زیاتر لێکدانەوە و شیکارى لە نێوان تێزەکانى ئەو دوو بیرمەندە دا لەسەر بکرێ، وەلێ بە شارەزایى دەقیق لە تێز و نووسینەکانى هەردوولایان و هەڵسەنگاندنى بێلایەنانەوە.\nئەم خاڵانەى کە خستمەڕوو بە دوورن لە هەر سۆزو عاتیفەیەک بۆ نەتەوەکەم کە نەتەوەى کوردە، یان لانى کەم بۆ ڕێبەرێکى نەتەوەى کورد کە "قاسملوو"ە، بەڵکو بە دیقەتەوە ئەم تایبەتمەندییانەم لە خوێندنەوەى تێزەکانى قاسملوو و بەراوردکردن لەگەڵ ڕێبەرانى جیهان‌و کورد دا ئەنجامم دا، هەر پێشنیارو ڕەخنەیەکیش لەسەر ئەم بابەتەم هەبێ، سوپاس بۆ هەر بەڕێزێک کە لە ڕێى فەیسبووکەوە پێم بگەیەنێت.\nسەرچاوە: فەیسبووکی بەرێز Shareef Hazhariy وەرگیراوە .شەریف هەژارى "ماستەر لە ستراتیژى بەریتانیا لە خاکى ئەمریکا لە زانکۆى لەندەن"


انراوه له‌لایه‌ن: باوکی ئه‌سمائـ\nبه‌م شێوه‌یه‌ی خواره‌وه به ڕیزبه‌ندی باسییان لێوه ده‌که‌ین إن شاء الله\n1. ماڵی پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" له شاری(مه‌ککه)دا پێش کۆچ کردنی بۆ شاری(مه‌دینه) پێك هاتبوو له‌خۆی ودایکی ئیمانداران خاتوو(خدیجە)ی هاوسه‌ری، له ته‌مه‌نی بیست و پێنج ساڵیدا ماره‌ی کرد،دایکی ئیمانداران خاتوو(خه‌دیجە) له‌ته‌مه‌نی چل ساڵیدا بوو،ئه‌م ئافره‌ته به‌ڕێزه یه‌که‌م ژنی پێغه‌مبه‌ری خوا بوو (خوا لێی ڕازی بێت) ژنی به‌سه‌ردا نه‌هێنا، چه‌ند کووڕو کچێکی لێ بوو،کوڕه‌کان هیچیان نه‌مان، کچه‌کانیش بریتی بوون له:\n(زه‌ینه‌ب) و (روقه‌ییه) و (ئوم كه‌لسووم) و (فاتیمه)، سه‌باره‌ت به(زه‌ینه‌ب) له پێش کۆچ دا کوڕی پوره‌که‌ی خۆی(أبوالعاص) ی کوڕی (ره‌بیع)ماره‌ی کرد،( روقه‌ییه)و(ئوم كه‌لسووم)یش به‌دوای یه‌کدا هاوسه‌ری(عوسمانی كوڕی عه‌ففان) بوون، (فاتیمه)ش ئیمامی (عه‌لی كوڕی ئه‌بی تاڵب) له‌نێوان شه‌ڕی(به‌در)و(ئوحود)دا ماره‌ی کرد،(حه‌سه‌ن)و(حوسێن)و(زه‌ینه‌ب)و(ئوم كه‌لسووم) له فاتیمه(خوا له هه‌موویان ڕازی بێت).\nدیاره که بۆ پێغه‌مبه‌ری خوا صَلّى اللهُ عَلَيْهِ وَعَلَى آلِهِ وسَلَّم" ڕه‌وا بووه زیاتر له چوار ژن بهێنێت بۆ چه‌ندین مه‌به‌ستی گرنگ،ئه‌و ژنانه‌ی عه‌قدی هاوسه‌رێتی له گه‌ڵدا به‌ستوون ژماره‌یان سیانزه ژن بوون،نۆیان که پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" وه‌فاتی کرد مابوون،دوانیشییان له ژیانی خۆیدا وه‌فاتییان کردووه،یه‌کێکیان دایکی ئیمانداران خاتوو(خه‌دیجه)یه‌و ئه‌وی تریشیان دایکی هه‌ژاران خاتوو(زه‌ینه‌ب)ی کچی(خوزه‌یمه)یه،دووانیشیانی نه‌گواستۆته‌وه.\n2. دایکی ئیمانداران خاتوو(سودە)ی کچی(زمعە)،پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" له مانگی(شوال)ی ساڵی(10)ی پێغه‌مبه‌رایه‌تی دا ماره‌ی کرد،پاش وه‌فاتی دایکی ئیمانداران(خدیجە) به‌چه‌ند ڕۆژێك،دایکی ئیمانداران(سودە)پێش ئه‌وه‌ی ببێته هاوسه‌ری پێغه‌مبه‌ری خوا صَلّى اللهُ عَلَيْهِ وَعَلَى آلِهِ وسَلَّم" خێزانی ئامۆزایه‌کی خۆی بوو نه ناوی (سه‌كرانی كوڕی عه‌مرو) وه‌فاتی کردبوو.\n3. دایکی ئیمانداران خاتوو(عائیشە)ی کچی ئیمامی (ئه‌بووبه‌كری سه‌یددیق) خوای لی ڕازیبێت،پێغه‌مبه‌ری خوا صَلّى اللهُ عَلَيْهِ وَعَلَى آلِهِ وسَلَّم" له مانگی(شوال)ی ساڵی(11)ی پێغه‌مبه‌رایه‌تیدا، واته یه‌ك ساڵ دوای ماره‌کردنی دایکی ئیمانداران خاتوو(سه‌وده)و، دووساڵ و پێنج مانگ پێش کۆچ کردنی بۆ مه‌دینه،له خێزانه‌کانی پێغه‌مبه‌ری خوا صَلّى اللهُ عَلَيْهِ وَعَلَى آلِهِ وسَلَّم" ته نها دایکه(عائیشە) کچ بوو،خۆشه‌ویسترین مرۆڤ بوو له‌دڵیداو،ژیرترین ژنی ئوممه‌تی ئیسلامه‌و،به‌ڕه‌هایی زاناترین ئافره‌ته تائێستا هه‌ڵکه‌وتبێت.\n4. دایکی ئیمانداران خاتوو(حه‌فسه)ی کچی ئیمامی (عومه‌ری كوڕی خه‌تتاب) خوای لێ ڕازیبێت، مێرده‌که‌ی له نێوان جه‌نگی(به‌در) و(ئوحود)دا وه‌فاتی کرد، پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" له‌ساڵی(3)ی کۆچیدا ماره‌ی کرد.\n5. دایکی هه‌ژاران خاتوو(زه‌ینه‌بی کچی خوزیمە) له‌خێڵی(به‌نی هیلال)ی کوڕی(عامر)ی کوڕی(صعصعه)، ناونرابوو به‌دایکی هه‌ژاران، له‌به‌ر ئه‌وه‌ی زۆر به‌زه‌یی به‌هه‌ژاراندا ده‌هاته‌وه، هاوسه‌ری(عبدالله)ی کووڕی(جحش)بوو، له‌جه‌نگی(ئوحود)دا شه‌هیدکرا، پێغه‌مبه‌ری خواش صَلّى اللهُ عَلَيْهِ وَعَلَى آلِهِ وسَلَّم" له ساڵی(4)ی کۆچیدا خواستی،پاش سوکردنه‌که‌شی به پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" به‌دوو مانگ یان سێ مانگ وه‌فاتی کرد.\n6. دایکی ئیمانداران خاتوو(ئوم سه‌له‌مه) ناوی(هند)ی کچی(أبی أمین)،ژنی(أبو سلمە)بوو،له‌مانگی(جمادی دووه‌م)ی ساڵی چواری کۆچیدا(أبوسلمە)وه‌فاتی کرد،له‌مانگی(شوال)ی هه‌مان ساڵدا پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" ماره‌ی کرد.\n7. دایکی ئیمانداران خاتوو(زینب)ی کچی(جحش)ی کووڕی(رباب)ی خێڵی(بنی أسد)ی کوڕی(خزیمە)،پورزای پێغه‌مبه‌ری خوایه d ،له پێش دا ژنی(زه‌ید)ی کوڕی(حارپە)بوو،که له‌کاتی سه‌رده‌می جاهیلیدا به‌کووڕی(محمد) d بانگی لێده‌کرا،ته‌ڵاقی دا،خوای گه‌وره ئایه‌تی نارده خواره‌وه گووتار ئاڕاسته‌ی پێغه‌مبه‌ری خوا ده‌کات صَلّى اللهُ عَلَيْهِ وَعَلَى آلِهِ وسَلَّم" وه ك ده‌فه‌رمووێت: وَإِذْ تَقُولُ لِلَّذِي أَنْعَمَ اللَّهُ عَلَيْهِ وَأَنْعَمْتَ عَلَيْهِ أَمْسِكْ عَلَيْكَ زَوْجَكَ وَاتَّقِ اللَّهَ وَتُخْفِي فِي نَفْسِكَ مَا اللَّهُ مُبْدِيهِ وَتَخْشَى النَّاسَ وَاللَّهُ أَحَقُّ أَن تَخْشَاهُ فَلَمَّا قَضَى زَيْدٌ مِّنْهَا وَطَراً زَوَّجْنَاكَهَا لِكَيْ لَا يَكُونَ عَلَى الْمُؤْمِنِينَ حَرَجٌ فِي أَزْوَاجِ أَدْعِيَائِهِمْ إِذَا قَضَوْا مِنْهُنَّ وَطَراً وَكَانَ أَمْرُ اللَّهِ مَفْعُولاً * مَّا كَانَ عَلَى النَّبِيِّ مِنْ حَرَجٍ فِيمَا فَرَضَ اللَّهُ لَهُ سُنَّةَ اللَّهِ فِي الَّذِينَ خَلَوْا مِن قَبْلُ وَكَانَ أَمْرُ اللَّهِ قَدَراً مَّقْدُوراً * الَّذِينَ يُبَلِّغُونَ رِسَالَاتِ اللَّهِ وَيَخْشَوْنَهُ وَلَا يَخْشَوْنَ أَحَداً إِلَّا اللَّهَ وَكَفَى بِاللَّهِ حَسِيباً * مَّا كَانَ مُحَمَّدٌ أَبَا أَحَدٍ مِّن رِّجَالِكُمْ وَلَكِن رَّسُولَ اللَّهِ وَخَاتَمَ النَّبِيِّينَ وَكَانَ اللَّهُ بِكُلِّ شَيْءٍ عَلِيماً [اڵاحزاب/37-40].\nواته: پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" وه‌بیر بێنه كاتێ به (زه‌ید) ئه‌وه‌ی خوا چاكه‌ی له‌گه‌ڵ كرد به هێنانی به‌ره‌و ئیمان و ئیسلام ، خۆیشت چاكه‌ت له گه‌ڵ كرد به‌په‌روه‌رده‌كردنی و ئازادكردنی له كۆیلایه‌تی ده‌ووت: ژنی خۆت ڕاگره‌و له‌خوا بترسه‌و، لای خۆت بیهێڵه‌ره‌وه‌و و ته‌ڵاقیمه‌ده و شتێكیش كه خوا ئاشكرای ده‌كات، تۆ له‌دڵ و ده‌رونی خۆتا ده‌یشاریته‌وه! واته: خوا ده‌یه‌وێ (زه‌ید) زه‌ینه‌ب ته‌ڵاق بداو تۆش ماره‌ی بكه‌یت.\nله‌لایه‌ن خواوه ئاگادار كرابووی كه ده‌ره‌نجام ده‌بێ تۆ زه‌ینه‌ب ماره بكه‌یت، ئه‌گه‌رچی ئه‌مڕۆش ژنی زه‌یده، چونكه خوا ئه‌یه‌وێ به‌و كارو كرده‌وه‌یه یاسایه‌كی سه‌رده‌می نه‌فامیی هه‌ڵوه‌شێنێته‌وه، ئه‌وه‌بوو له‌یاسای ئه‌واندا ژنی به‌كوڕكراو یاساغ بوو ماره بكرێت، وه‌كو كوڕی پشتی خۆی داده‌نرا، ژنه‌كه‌یشی ده‌بوویه بووكی! دیاره دركاندن و ئاشكراكردنی كارێكی ئاوا لای خه‌ڵكی ئه‌و سه‌رده‌مه شتێكی زۆر گران و قورس بوو، چونكه تا ئێستا باو نه‌بووه هیچ كه‌سێك ژنی به‌كوڕ كراوی خۆی ماره بكات. پێویسته بگوترێ :هه‌ندێ له‌دوژمنانی ئیسلام بۆ ناشیرین كردنی شۆره‌ت و سومعه‌ی پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" په‌نایان بردۆته به‌ر هه‌ندێ قسه‌و قسه‌ڵۆكی بێ ناوه‌ڕۆك و دوور له‌ڕاستی كه به‌داخه‌وه له‌هه‌ندێ ته‌فسیره‌كانیشدا هاتووه.. دیسانه‌وه زۆر به‌داخه‌وه بڕێ له‌نووسه‌ره‌كانی خۆیشمان بێ سه‌ر لێكردنه‌وه ئه‌و قسانه ده‌هێنن وله نووسراوه‌كانیاندا بڵاوی ده‌كه‌نه‌وه! گوایه به‌گومانی ئه‌وان جارێك پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" ئه‌ڕوات بۆ ماڵی زه‌یدو، زه‌یدیش -له‌و كاته‌دا- له‌ماڵه‌وه نابێت، زه‌ینه‌ب پێشوازیی ده‌كات، جاكاتێ كه پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" ده‌یبینێت كتوپڕ خۆشه‌ویستیی زه‌ینه‌ب ده‌چێته دڵیه‌وه‌و ئه‌ڵێ: ( سبحان الله مُقَلَّبَ القلوب !) زه‌ینه‌ب ئه‌مه ئه‌بیستێ و پاشان بۆ زه‌یدی ده‌گێڕێته‌وه، ئه‌وسا ئه‌ویش نیازی ته‌ڵاقدانی ئه‌كات، په‌نا به‌خوا ده‌گرین له‌ووته‌ی ئاوها به‌رامبه‌ر پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" پێغه‌مبه‌ری خواش په‌نا به‌خوا ده‌گرین له‌ووته‌ی ئاوها به‌رامبه‌ر پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" پێی ئه فه‌رمووێت: أَمْسِكْ عَلَيْكَ زَوْجَكَ !!، جا قورئان - بۆ دركاندنی ئه‌و راستیه- دێته خواره‌وه‌و عیتابی لێ ئه‌كات له‌سه‌ر ئه‌وه كه بۆچی شه‌رم ده‌كات له‌خه‌ڵكی بۆ ماره‌كردنی ژنی به‌كوڕ كراوی خۆی!.. كه بریاری خوای له‌سه‌ره. ئه‌م جۆره ریوایه‌تانه وه‌ك (ئه‌بو به‌كری ئیبن ولعه‌ره‌بی) ئه‌ڵێت: ئه‌و جۆره قسه‌و باسانه بۆ زاتێكی وه‌كو پێغه‌مبه‌ر زۆر زۆر له‌راستییه‌وه دووره، چونكه هه‌ر ئایه‌تی: وَتُخْفِي فِي نَفْسِكَ مَا اللَّهُ مُبْدِيهِ وَتَخْشَى النَّاسَ وَاللَّهُ أَحَقُّ أَن تَخْشَاهُ به‌ڵگه‌ی ناڕاستی و پووچه‌ڵیی ئه‌و ریوایه‌ته‌یه،وه به‌پێی ریوایه‌ته‌كه ئه‌بێ خوا عیشقی (زه‌ینه‌ب)ی له دڵی پێغه‌مبه‌ری خوادا "صَلّى اللهُ عَلَيْهِ وَعَلَى آلِهِ وسَلَّم" ئاشكرا كردبێت بۆ خه‌ڵكی!! ده ئایا خوا عیشق و ئه‌وینی زه‌ینه‌بی ده‌رخست، یان ئه‌وه‌ی ده‌رخست كه ئه‌بێ زه‌ینه‌بی ژنی به‌كوڕ كراوی ماره بكا؟ هه‌رچه‌نده زۆریش شه‌رم بكات، هه‌تا قه‌ڵای به‌كوڕ كردنی پێ هه‌ڵوه‌شێنێته‌وه؟ .شیاوی باسه كاتی خۆی خاتوو (خه‌دیجه)زه‌یدی كوڕی حاریسه‌ی كڕیی و به‌خشیی به پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" ، ئه‌ویش پاش ماوه‌یه‌ك ئازادی كردو به‌پێی باوی ئه‌و سه‌رده‌مه‌ش كردی به‌كوڕی خۆیی و، (زه‌ینه‌ب)ی پورزای خۆیی لێ ماره كرد..). پاشان خوای گه‌وره ئه‌فه‌رمووێ:خه‌ڵكینه بیر بكه‌نه‌وه‌و تێفكرێن: ئایا گله‌یی له‌كه‌سێك ئه‌كرێ له‌به‌رامبه‌ر ئه‌وه‌وه كه خۆشه‌ویستی خۆی ئاشكرا نه‌كردووه له‌گه‌ڵ ژنی دراوسێكه‌یدا؟! حاشا كه هه‌رگیز پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" شتی وا بكات.. عیشق و ئه‌وینی ژنێك له دڵیا بێت و نه‌یدركێنێت كه پێشتریش هیچ به‌رگرییه‌ك نه‌بووبێت له ماره كردنیدا، به‌ڵام ئێستا بیه‌وێ شتی وا بكات، من پێم وایه پیاوێكی خاوه‌ن شه‌ره‌فی دنیاییش هه‌رگیز ئه‌وه ناكات، چ جای پێغه‌مبه‌رێكی خاوه‌ن ئه‌خلاق و قییه‌م.. كه خوا پێی ده‌فه‌رموێ: وإنك لعلی خلق عظيم. راستی ئه‌و رووداوه ئه‌وه‌بوو باسمان كرد كه خوای گه‌وره پێغه‌مبه‌ری "صَلّى اللهُ عَلَيْهِ وَعَلَى آلِهِ وسَلَّم" ئاگادار كردبوو كه ده‌ره‌نجام هه‌ر ئه‌بێ زه‌ینه‌ب ماره بكات، ئه‌گه‌رچی ئێستاش ژنی زه‌یدی به‌كوڕكراوته ، زۆریش به‌لاته‌وه كارێكی گران و قورسه! جا ئه‌وه بوو كاتێ كه (زه‌ید) هات و سكاڵای له‌زه‌ینه‌ب خان كرد، پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" پێی نه‌ووت: ته‌ڵاقی بده، به‌ڵكو فه‌رمووی: أَمْسِكْ عَلَيْكَ زَوْجَكَ. شیاوی باسیشه ئیمامی (ته‌به‌ریی) و (ئیبن كه‌سیر) و (قورتوبی) هه‌ر به‌م جۆره‌یان و تووه و ڕاو بۆچوونه‌كانی تریان هه‌موو ره‌ت كردۆته‌وه .سه‌یرێكی(فتح الباری: ٨/ ٦٦٤، چ ٣ ساڵی ١٤٢١ ك -٢٠٠٠ ز بكه، له‌گه‌ڵ ته‌فسیری قورتوبیی ب٧ ل١٧٢ی چاپی ساڵی ١٤١٥ك - ١٩٩٥ز. پاشان خوای گه‌وره ده‌فه‌رمووێت:تۆ ده‌ترسیت خه‌ڵکی بڵێن موحه‌ممه‌د "صَلّى اللهُ عَلَيْهِ وَعَلَى آلِهِ وسَلَّم" ژنی كوڕه‌كه‌ی خۆی ماره كردووه، خۆ خوا شایسته‌تره‌و له‌پێشتره تۆلێی بترسیت و فه‌رمانی جێبه‌جێ بكه‌یت ئینجا كه زه‌ید زه‌ینه‌بی خواست و بووبه هاوسه‌ری، پاشان پێكه‌وه نه‌یانكراو ته‌ڵاقییداو جیا بوونه‌وه، ئێمه له تۆمان ماره كرد. ئه‌مه به‌ڵگه‌یه‌كی ته‌واو ئاشكرایه كه ئه‌وشته‌ی پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" حه‌زی نه‌ده‌كرد بیدركێنێ.. ماره كردنی زه‌ینه‌ب خان بوو دوای ته‌ڵاقدانی، چونكه لای ئه‌وان بووكیه‌تی، بووكیش ماره ناكرێ خوا ئه‌و بڕیاره‌یدا تا هیچ دڵته‌نگیی و گرفتێك بۆ بڕواداران له ماره كردنی ژنی به‌كوڕكراویان دروست نه‌بێ و، به‌شتێكی ناشرین و ناپه‌سه‌ندی دانه‌نێن كاتێ ئه‌و كورانه ته‌مابڕ ببن لێیان و ته‌ڵاقیان بده‌ن بڕیاری خوایش بۆ ماره‌كردنی زه‌ینه‌ب، شتێكی بڕاوه‌یه‌و، هه‌ر ده‌بێ جێبه‌جێ بكرێت.\n8. دایکی ئیمانداران خاتوو(جویریه)ی کچی(حارپ)گه‌وره‌ی(بنی المصطلق)ی خێڵی(خزاعه)،له ناو که‌نیزه‌که‌کانی(بنی المصطلق)دا بوو که‌وته به‌ر پشکی(پابت)ی کووڕی(قیس)ی کووڕی(شماس)،(شماس)عه‌قدی موکاته‌به‌ی له‌گه‌ڵدا به‌ست،پێغه‌مبه‌ری خوا (صلى الله عليه وسلم) پاره‌ی موکاته‌به‌که‌ی داو له مانگی(شعبان)ساڵی شه‌شی کۆچیدا ماره‌ی کرد.\n9. دایکی ئیمانداران خاتوو(أم حبیبە)(رملە)ی کچی(أبو سوفیان) ژنی(عبیدالله)ی کووڕی(جحش)بوو،له‌گه‌ڵیدا کۆچی کرد بۆ حه‌به‌شه له‌وێ(عبیدالله)له ئاینی ئیسلام هه‌ڵگه‌ڕایه‌وه و بوو به‌گاور و هه‌رله‌وێش مرد،به‌ڵام(أم حبیبە)له‌سه‌ر ئاینی خۆی به‌دامه‌زراوی مایه‌وه،که پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" (عمرو)ی کووڕی(أمیە)ی(چمری)نارد به نامه‌که‌یدا بۆ نه‌جاشی،له‌مانگی(موحه‌ڕه‌م)ی ساڵی حه‌وتی کۆچیداداوای(أم حبیبه)ی کرد بۆ پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" و نه‌جاشی له‌گه‌ڵ(شرحبیل)ی کووڕی(حسنە)دا ناردیه‌وه.\n10. دایکی ئیمانداران خاتوو(روقه‌ييه)ی کچی(حیی)کووڕی(ئه‌خته‌ب)له(بنو إسرائیل)،یه‌کێك بوو له دیله ژنه‌کانی خه‌یبه‌رو پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" هه‌ڵیبژاردئازادی کردو ماره‌ی کرد،له‌دوای فه‌تحی خه‌یبه‌ره‌وه له‌ساڵی حه‌وتی کۆچیدا.\n11. دایکی ئیمانداران(میمونە)ی کچی(حارث)خوشکی(أم الفضل)(لبابە)ی کچی(حارپ)،له مانگی(ذی القعدە)ی ساڵی حه‌وتی کۆچیدا له کاتی عومره‌ی قه‌زادا خواستی پاش ئه‌وه‌ی له ئیحرام بوه‌وه.\nئه‌وانه یانزه ژن بوون که پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" خواستبووی و هاوسه‌ری بوون و گواستونیه‌ته‌وه ،دووانیان له ژیانی خۆیدا وه‌فاتیان کردووه وه‌ك له پێشتر باسمان کرد،له‌ژیانی نۆ ژنه‌که‌ی تریدا خۆی وه‌فاتی کردووه،ئه‌و دووانه‌ش که نه‌یگواستونه‌ته‌وه،یه‌کێکیان له(بنی کلاب)بوو،ئه‌وی تریشیان له(کندە) ئه‌مه‌یان ناسراوه به(جونیە)،ئه‌م مه‌سه‌له‌یه را جیاوازی له‌سه‌ره پێویست به باسکردن ناکات.\nکه‌نیزه‌که‌کانیشی که بۆی نێردرابوون دوان بوون، یه‌کێکیان(ماریە)ی(قيطية)بوو که(مقوقس)بۆی نارد،له‌ماریه(إبراهیم)ی بوو،که‌له‌منداڵیدا له‌شاری مه‌دینه له‌ژیانی خۆیدا وه‌فاتی کرد له‌به‌رواری(28یان29)ی مانگی(شوال)ی ساڵی(10)ی کۆچی،به‌رامبه‌ر به(27)ی(یه‌نایه‌ر)ی ساڵی(632)ی زاینی.\nکه‌نیزه‌کی دووه‌میش(ره‌یحانه)ی کچی(زه‌ید)ی(نضرية)یان(قرظية)بوو،یه‌کێك بوو له که‌نیزه‌که‌کانی(بنو قريظة)هه‌ڵیبژارد، ڕایه‌کیش ده‌ڵێت: یه‌کێك بووه له‌و ژنانه‌ی که ئازادی کردووه و ماره‌ی کردووه،(أبن قیم)ووته‌ی یه‌که‌میانی په‌سه‌ند کردووه،(أبو عبید) دووانی تریشی بۆ زیاد کردووه یه‌که‌م(جمیلە)و دووه‌میشیان که نیزه‌کێك بووه(زه‌ینه‌ب)پێی به‌خشیوه.\nله کۆتاییدا ده‌ڵێین:ئه‌و که‌سه‌ی سه‌یری ژیانی پێغه‌مبه‌ری خوا بکات "صَلّى اللهُ عَلَيْهِ وَعَلَى آلِهِ وسَلَّم" ده‌زانێت که ماره کردنی ئه‌و ژماره ژنانه له کۆتایی ته‌مه‌نیداو پاش ئه‌وه‌ی که سی ساڵی ته‌مه‌نی گه‌نجی خۆێ له‌گه‌ڵ ژنێکدا به‌سه‌ر بردووه که ییمچه پیربووه،دایکه(خه‌دیجە)پاشان دایکه(سودە) بۆیه ئه‌گه‌ر مرۆڤی به ویژدان و ئاقڵ به‌جوانی وورد بیته‌وه باش ده‌زانێت که ئه‌و جۆره ژن هێنانه له‌به‌ر ئاره‌زووی سێکسی و شه‌هوه‌ت دامرکاندنه‌وه نه‌بووه،وه‌ك زۆریک له‌نوسه‌ره بێباوه‌ڕو بێ دین و شه‌هوه‌ت بازه‌کان بانگه‌شه‌ی بۆ ده‌که‌ن تاوه‌کو له پێگه‌ی پێغه‌مبه‌ری خوا "صَلّى اللهُ عَلَيْهِ وَعَلَى آلِهِ وسَلَّم" که‌م بکه‌نه‌وه له به‌رچاوی گێله مسوڵمان دا چونکه ئه‌وه‌ی که باوه‌ڕداری راسته‌قینه بێت به‌م جۆره بانگه‌شه‌و درۆو ده‌له‌سانه هه‌ڵناخزێت و ناگلێت به‌ڵکو به‌پێچه‌وانه‌وه کۆمه‌ڵێك هۆی گه‌وره‌ترو مه‌زنتر له ئارادا هه‌بوون، که ئامانجی سه‌ره‌کی ئه‌ژن هێنانه بوون که لێره‌دا ناتوانین تیشکی بخه‌ینه سه‌ر بۆ زانیاری زیاتر بڕوانه(رحیق المختوم)ی زانای پایه به‌رز(صفی عبدالرحمن المبارك فوری)که هه‌ندێك له‌و خاڵه به‌هێزانه‌ی ڕوون کردۆته‌وه.\nئاماده‌کردنی: باوکی ئه‌سما\nرحیق المختوم: نوسینی صفی الرحمن مبارک فوری ـــــ وه‌رگێڕانی بۆ کوردی: بکرحمه صدیق.\nته‌فسیری ڕامان:نوسینی مامۆستا ئه‌حمه‌د کاکه مه‌حموود.


ناڕوونیی چارەنووسی سێ هاووڵاتیی مەریوانی – کوردستان و کورد\nناڕوونیی چارەنووسی سێ هاووڵاتیی مەریوانی\nسەرەڕای تێپەڕینی دوو حەوتوو لە دەستبەسەرکرانی سێ هاووڵاتیی خەڵکی یەکێک لە گوندەکانی مەریوان و سەرباری بە دواداچوونی بەردەوامی بنەماڵەکانیان، چارەنووس و شوێنی ڕاگیرانیان نادیارە.\nبە پێی هەواڵی هەواڵدەریی هەنگاو، ڕۆژی دووشەممە ٧ی ڕەزبەری ٩٩ی هەتاوی، هێزەکانی ئیدارەی ئیتلاعاتی مەریوان سێ هاووڵاتیی خەڵکی گوندی ”دەگا شێخان“یان بە ناوەکانی ”حامید دادستان“ تەمەن ٥٤ ساڵ، ”محەمەد عەلی دادستان“ تەمەن ١٩ ساڵ (کوڕی حامید) و ”حەمدی دەبستان“ تەمەن ٤٢ ساڵیان دەستبەسەر و بۆ شوێنێکی نادیاریان گواستوونەتەوە.\nهەر بەپێی ئەو سەرچاوەیە یەکێک لە نزیکانی بنەماڵەی دادستان لەوبارەوە وتوویەتی، لە ماوەی ١٧ ڕۆژی ڕابردوودا چەندین جار سەردانی ئیدارەی ئیتلاعاتمان کردووە بەڵام وڵامێکی ڕوونیان پێمان نەداوەتەوە و وتوویانە بڕۆنەوە خۆمان ئاگادارتان دەکەینەوە، کەچی هەتا ئێستا ئاگادار نەکراونەتەوە و ئەمەش بنەماڵەکەمانی نیگەران کردووە.\nشایانی باسە کە ئەو سێ هاووڵاتییە بە تۆمەتی هاوکاریکردنی یەکێک لە حیزبە کوردستانییەکانی دژبەری حکوومەت دەستبەسەر کراون و هێزە ئەمنییەکان لە کاتی دەستبەسەر کردن داویانیانەتە بەر لێدان و کوتان و بێ ڕێزییان پێکردوون.\nتاگی بابەت: حامید دادستانحەمدی دەبستانسێ هاووڵاتیی مەریوانیمحەمەد عەلی دادستان”دەگا شێخان


مایکرۆسۆفت کۆمپیوتەری Surface Hub 2S ـی بە قەبارەی 85 ئینجەوە ڕاگەیاند – کەی ئای تی ئێن\nکۆمپیوتەر 18, نیسان 2019\nمایکرۆسۆفت کۆمپیوتەری Surface Hub 2S ـی بە قەبارەی 85 ئینجەوە ڕاگەیاند\nماوەیەکی زۆر بوو مایکرۆسۆفت خۆی ئامادە کردبوو بۆ نمایشکردنی نەوەیەکی گەورەتر لە کۆمپیوتەری Surface Hub 2S. لە بۆنەیەکی ڕۆژنامەنووسیدا لە شاری نیویۆرک ئەمڕۆ کۆمپانیای مایکرۆسۆفت کۆمپیوتەری Surface Hub 2S ـی بە قەبارەی 85 ئینجەوە ڕاگەیاند.\nبە پێچەوانەی قەبارە 50 ئینجی کۆمپیوتەرەکەوە، نەوە قەبارە گەورە و نوێیەکەی Surface Hub 2S خاوەن ڕوونمایەکە بە چێوەی 16:9. لە کاتێکدا کە Surface Hub 2S ـی 50 ئینج چێوەی ڕوونماکەی 3:2 بوو. بێگومان ئەم قەبارە گەورەیەش بۆ کەسانی ئاسایی نەگونجاوە و زیاتر تایبەتە بە خاوەن کار و کارە بازرگانییەکان. هەروەها خاوەن کامێرایەکە بە ڕوونی 4K.\nنەوە نوێیەکەی Surface Hub 2S خاوەن ڕام و بیرگە و پڕۆسێسەر و گرافیک کارتی نوێ دەبێت، تەنانەت سیستەمێکی کارپێکەری نوێتریش لە چاو Surface Hub 2S ـی 50 ئینج. خاوەن پاترییەکی دەرەکییە بە نرخی 1.400$ کە دەتوانرێت بۆی بکڕدرێت بۆ ئەوەی بۆ چەند کاتژمێرێک بە بێ کارەبا کاری پێ بکرێت.\nنرخی کۆمپیوتەرە نوێیەکەی مایکرۆسۆفت لە 9.000$ ـەوە دەست پێدەکات. بەڵام کۆمپانیاکە هیچ زانیارییەکی دەربارەی تایبەتمەندییەکانی ڕەقەکاڵایەکانی کۆمپیوتەرەکە بەردەست نەکردووە. تەنانەت کاتی بەردەستکرنیشی ئاشکرا نەکراوە، بەڵام پێشبینی دەکرێت ساڵی داهاتوو بەردەست بکرێت.\nتاگەکان microsoft Surface Hub 2S بەرهەمی نوێ کۆمپیوتەر مایکرۆسۆفت


20/4/2020 10:56 AM\nلەوێ قسە و باسێکی زۆر کرا و لە گەرمەی قسان‌دا کاک عەلی حەسەنیانی گوتی مامۆستا ئاواتێکم هەیە و نەزرم کردووە ئەگەر بێتە دی، سەرلەنوێ گومبەزی “بداغ سوڵتان”ی چاک دەکەمەوە. قسەی دیکەش هاتن و ڕۆیشتن و لەو دەمەی‌دا برادەر مورتەزا – کە دواتر بە ئیسفەندیاری ڕەحیم‌مەشایی دەرچوو – کاک عەلی و مارفاغای بانگ کردنە ژوورەکەی دیکە و مامۆستا هێمن و بەندە ماینەوە.\nمامۆستا سیغاری دەکێشا و گوتی دا ڕۆڵە سەلاح ئەتۆش سیغارێکی تێکە.\nگوتم بەڵێ و سیغارێکم هەڵبەست و دامگیرساند و مژێکی چاکم لێدا؛ باش بوو، نەرم بوو؛ سەرم بۆ لەقاند و گوتم خۆشە…\nمامۆستا هێندێکی قسە کرد و وردەورده وای هێنا باداتەوە سەر قسەکانی کاک عەلی و گوتی سەلاح ئەرێ لە عەلی حاڵی بووی، گوتی چی؟\nعەرزم کرد کێهایان؟ گوتی کوڕە ئەوەنێ گوتی گومبەزی سەر بداغ سوڵتانی چا دەکاتەوە! گوتم باشە کوێی خراپ بوو؟!\nگوتی ڕۆڵە ئەوە دەڵێ لە دڵم‌دایە ئەگەر هێمن مرد گومبەزی لەسەر ساز دەکەم! ئەوەندەی بزانە هێمن گومبەز و بارگای ناوێ…!\nوەجواب هاتم و گوتم وەڵڵاهی هەر قەت ئەوەی بە دڵی‌دا نەهاتووە و لەخۆڕا بۆ وا دەفەرمووی و بێ‌بەڵا بی کوا وایە و…\nگوتی باشە با وا نەبێ؛ ئەگەر عەلی هاتەوە پێی نەڵێی. گوتم وەڵڵا هەر پێی دەڵێم ؛ ئێستا نا تاوێکی دیکە! پێکەنی و گوتی: هەی بەدفەڕ…\nکاک عەلی و مارفاغا هاتنەوە و لە سرت‌وخورتان بوونەوە و گوتیان دەی با بڕۆینەوە بۆ مەهاباد!\nمامۆستا فەرمووی: عەلی گیان با سەلاح ئەوشۆ لێرە بێ، هەر ئەمن و دایە‌خانم ( لە زمان خەڵک و ئێمەمانانەوە وای بە خێزانی دەگوت) لە ماڵین و بەتەنێین؛ با لێرە بێ …\nکاک عەلی گوتی مامۆستا بەخودای لە “بۆکان”ێ پەروەندەمان هەیە و دەبێ سەلاح بێتەوە و خێرا بچێتە بۆکانێ و زوو لە دادگوستەری بێ.\nمامۆستا چەندین جاری دووپات کردەوە کە نەچمەوە و سەرەنجام کاک عەلی بەناسەرسەنگی ڕووی دە من کرد و گوتی ئەگەر هەروا بێ بۆخۆم دەچم… . گوتم نابێ؛ مامۆستا گیان ئەوجار بەتەنێ دێمەوە و لێرە دەبم.\nلە مەودای ڕێیە بۆچوونەکەی مامۆستا هێمنم لەسەر قسەکەی کاک عەلی گێڕایەوە. زۆری پێ تێکچوو! گوتی هەی ماڵت نەشێوێ، ئەدی بۆ لەوێ نەتگێڕاوە؟\nگوتم مامۆستا گوتی لێرە لێی گەڕێ… مارفاغا گوتی کاک عەلی مامۆستا بشمرێ ئەوە سەلاحی هەیە و دەیباتە بەهەشتێ، ئەتۆ بێ‌کەسی! کاک عەلی گوتی ئەمنیش داوێنی مامۆستا هێمنی دەگرم و هەرسێکمان لێک‌هەڵنابڕێین… . وێکڕامان تێر بەم قسەیە پێکەنین…\nبەڵێ ڕۆژی جومعە چوومە بۆکان و شەوێ لە ماڵی خزمێکم مامەوە و بۆ بەیانی کاتێک وەدەرکەوتم تا بچمە دادگوستەری و کاروباری پەروەندەکە ڕاپەڕێنم، کە کاک عەلی تێیدا وەکیل بوو، لە نیزیک فەلەکەی فەرمانداری چاوم بە عەلی‌خانی ئەمیری، کوڕی کاک فەتاحی ئەمیری و موحسینی ئەمیری، خوشکەزای کاک فەتاح کەوت، کە دیار بوو لە مەهابادەوە هاتبوو. دوای چاک‌وخۆشی لەگەڵیان، گوتم موحسین ئەوە چۆنە لێرەی؟ ئەویش تازەلاوێک بوو زۆری لە دەربڕینی ئەو خەبەرانە نەدەزانی، بۆیە گوتی وەڵڵا لەبەر خاڵۆژنم هاتووم، چونکە مامۆستا هێمنی مامی مردووە!\n)لە دەروونی خۆم‌دا هارووژام: ئەی هاوار! ڕوح لە جێیەکی سەخت‌دایە و نایەتە‌دەر (!\nگوتم موحسین گیان تازە هەتا دوای نیوەڕۆیە لەکنی بووین، هیچی نەبوو.\nگوتی بەڵێ ڕاستە؛ دوێنێ شەوێ سەکتەی کردووە!\nنازانم چۆن چوومە دادگوستەری و چۆنم کارەکە ڕاپەڕاند. بەهەڵەداوان خۆم گەیاندە ماڵی مامۆستا حەقیقی هەتا خەبەرێکی ئەسەحم وەگیر کەوێ. کە دەروازەیان لێ‌کردمەوە و لە ژوورەکەی مامۆستام ڕوانی و دیتم چەند کەسێکی لێیە، بەندی جەرگ‌ودڵم پسا. چوومە ژوور و سڵاویان ئەستاندمەوە و قسەی دیکەم بۆ نەکرا.\nمامۆستا حەقیقی دواندمی. هیچم بۆ نەگوترا؛ نوتقم بەسترابوو!\nشەربێکیان ئاو بۆ هێنام و پاش تاوێک ئەهوەن بوومەوە و تەواوی نەقڵی دیدارەکەی خۆمانم بۆ گێڕانەوە.\nمامۆستا فەرمووی دە دڵی چەقیوە بۆیە قسەکەی کاک عەلی وا لێکداوەتەوە و گوتووشێتی ئەتۆ لەوێ بی. جارێ مەعلوومیش نییە خەبەرەکە چۆنە، ئەوە ڕاوەستاوین بزانین ماڵە سوڵتاناغای شێخاغایی جوابمان دەدەنەوە کە هەتا کوێی ڕاستە؟! ڕاست لەو قسانە‌دا بوو وڵامیان دایەوە و گوتیان هێمن کۆچ‌وباری لێ‌ناوە و خەبەرەکە تەواوە.\nبێدەنگییەک وەکوو مەرگ بەسام باڵی بە سەر وەتاغەکەی مامۆستا حەقیقی کێشا و خەمێکی لێڵ پۆنگاوی خواردەوە…\nبەیتەکەی دیکەم بۆ نەخوێندرایەوە و لە بانگێم دا و کردم بە بابەڕۆ و هەموو وێکڕا بەدووم‌دا لە قوڵپی گریانیان دا…\nقەتم نەپرسیوە ئەرێ مەرگی “هێمن”ی چەند ساڵی بە سەردا تێپەڕیوە! چونکە هەتا ئەوێ ڕۆژێ گڵەبانی چاوم دەکەن و هەتا یادی بکرێ تەرمەکەیم لە بەردەستییە و هێشتا لە دارەتەرمیم هەڵنەبەستووە. وام داناوە وێکڕا بنێژرێین؛ هەرچی هەمە بە باری ئەدەبی‌دا لەوی‌ڕایە، ناهەقم مەگرن.\nکاک خوسرەو مەعرووفی دەڵێ لە بیرم ماوە کە شەوی پێنج‌شەممە لەسەر جومعە\n۲۹ /۱ / ۱۳٦٥، مامۆستا هێمن کۆچی‌دوایی کرد و ئێوارەی ڕۆژی هەینی لە مەهاباد نێژرا و لەگەڵی هاوڕام.


چارەنووسی نادیاری نەوتەکەی کوردستان لە ئەمریکا | مەسعوود مەناف|Masoud Manaf\nماڵه‌وه > NNSROJ\t> چارەنووسی نادیاری نەوتەکەی کوردستان لە ئەمریکا\nبە گوێرەی دواترین زانیارییەکانی هەمان ئاژانس، کەشتییە نەوتبەرەکە، بڕیاربووە پاش چرا سەوزی وەزارەتی دەرەوەی ئەمریکا لە بەندەری گاڵڤێستۆنی تێکزاس بەتاڵ و ڕادەستی مشتەرییە نەناسراوەکەی بکرێ بەڵام ڕۆژی دووشەممە[٢٨ی جولای]، حکوومەتی عێراق، “نانسەی کەی جانسۆ”، دادوەری دادگای فێدراڵ لە هیوستۆنی تێکزاسی ڕازی کردووە کە تا چارەسەربوونی کێشەکە، دەست بەسەر نەوتەکەی کوردستاندا بگرێت.\nهەمان ڕۆژ، دادگای ئاماژەپێکراو، بڕیاری داوە کە سەرەتا نەوتەکە بە کەشتی بچووکتر، بگوازرێتەوە سەر خاکی ئەمریکا و دواتر بڕیاری یەکلاییکەرەوە لەسەر ئەو پرسە بدات.\nریچارد مالینسۆن، لە ڕێکخراوەیەکی ڕاوێژکاری بواری وزە لە بریتانیا بە ئاژانسی رۆیتەرزی گوتووە سەرەڕای ئەوەی کە ئەمریکا پێشی بە هاتنی کەشتییە نەوتبەرەکەی هەرێمی کوردستان نەگرت، بەغدا توانی لە ڕێگەی دادگاکانی ئەمریکاوە، هەوڵی پێشگرتن بە فرۆشتنی ئەو نەتەوە دەدات.\nسەبارەت بەو دەنگۆیانەش کە دەگوترێ کڕیاری نەوتە خاوەکەی کوردستان دیار نییە، “ریچارد ستۆڵ”، مامۆستای زانستە سیاسییەکان لە زانکۆی رایس لە هیوستۆنی ئەمریکا بە کاناڵێکی تەلەڤیزیۆنیی خۆجێی شارەکەی وت کە ئەو پێی وانییە کەسانێک میلیۆنێک بەرمیل نەوتیان بەرەو تێکزاس بار کردبێ بە ئومێدی ئەوەی کە لەوێ مشتەرییەک بدۆزنەوە. بۆیە پێدەچێ، نەوتەکە پێشووتر لە لایەن کەسێکەوە کڕدرابێ.\nدەگوترێ کە نرخی ئەو ١ میلیۆن بەرمیل نەوتە، بە گوێرەی ڕەوشی ئەمڕۆی بازاڕی جیهانیی وزە، ١٠٠ میلیۆن دۆلارە.\nبە گوێرەی کاناڵی سی ئێن بی سی، هەندێک بەڵگە لەبەر دەستن کە نیشان دەدەن کڕیاری ئەو بڕە لە نەوتی خاوی کوردستان، کۆمپانییەکی بریتانیایی تۆمارکراو لە ئیسرائیل بەناوی “تالمای ترەیدینگ”ە بەڵام ڕۆیتەرز دەڵێ ناتوانێ ئەو زانیارییە پشتڕاست بکاتەوە.\nتالمای ترەیدینگ، پێشووتر نەوتی خاوی لە ڕووسیاش کڕیوە.\nلە چەند حەوتووی ڕابردوودا، کۆمەڵێک هەواڵ سەبارەت بە فرۆشانی نەوتی کوردستان و تەنانەت گەیشتنی پارەکەشی لە میدیاکاندا بڵاوکرانەوە بەڵام وادیارە تا ئێستاش ڕوون نییە کە چارەنووسی ١ میلیۆن بەرمیلە نەوتەکەی کوردستان کە “یونایتێد کالاڤرڤتا” هەڵگرییەتی، بە کوێ دەگات.\nکەشتیی نەوتبەری “یونایتێد کالاڤرڤتا”، بە ئاڵای دوڕگەکانی ماڕشاڵ، پاش زیاتر لە مانگ و نیوێک ئاڕاستەگۆڕین و سەرگەردانی لەناو دەریاکاندا، هەر ئێستا لە کەنارەکانی تێکزاس لەنگەری گرتووە.\n29 ته‌مموز 2014 له 16:07\nHOUSTON Sun Jul 27, 2014 7:27pm EDT\n(Reuters) – A tanker carrying crude oil from Iraqi Kurdistan was cleared by the U.S. Coast Guard to unload its cargo at sea off Texas on Sunday as a State Department official signaled Washington would not intervene to block delivery of the controversial crude.\n(Reuters) – Acting on a request from the central government in Iraq, a U.S. judge has signed an order telling the U.S. Marshals Service to seize a cargo of oil from Iraqi Kurdistan aboard a tanker off the Texas coast, court filings showed on Tuesday.\nTue Jul 29, 2014 8:56am EDT\n(Adds further details, quote, name of possible buyer)\nBy Terry Wade and Julia Payne\n(Reuters) – U.S. authorities are set to seize a cargo of oil from Iraqi Kurdistan anchored off the Texas coast after a judge approved a request from Baghdad, raising the stakes in an oil sales dispute between Iraq’s central government and the autonomous region.\nThe U.S. judge’s approval of the request from Baghdad deals another blow to the Kurdistan Regional Government’s (KRG) attempts to establish its own oil sales, which are seen as a crucial step in the autonomous region’s push for independence.\n29 ته‌مموز 2014 له 16:09\nوشە هۆكاری دەستبەسەر داگرتنی كەشتیە نەوتیه‌كەی هەرێم ئاشكرا دەكات\nسێ شەممە, تەمموز 29 2014 سەردانەكان: 634\nدوای ئەوەی ویلایەتە یەكگرتووەكانی ئەمریكا دەستی بەسەر گەشتیە نەوتیەكەی هەرێم داگرت لە نزیك بەندەری گالفستنی ویلایەتی تەكساس كە بڕی یەك ملیۆن بەرمیل نەوتی هەڵگرتبوو، ئاژانسێكی هەواڵی ئەمریكی ئاشكرای كرد كە لەسەر داوای حكومەتی عیراقی نانسی جۆنسن دادوەری بەدواداچوونی دادگای تەكساس بڕیارێكی بۆ ئەفسەرانی ئەمریكا دەركرد بۆ دەستبەسەراگرتنی كەشتیە نەوتییەكەی هەرێم.\nئاژانسی بلومبێرگی ئەمریكی ئاماژەی بەوە كردووە حكوومەتی عیراقی رۆژی دووشەممە لە دادگای فیدڕاڵی لە هۆستن داوایەكی دژی وەزارەتی سامانە سروشتییەكانی حكومەتی هەرێم پڕكردوەتەوە و لە داواكەیدا نووسیویەتی  ” بەرپرسانی كورد نزیكەی یەك ملیۆن بەرمیل نەوتیان لە باكووری عیراق دزیوە و لەڕێگەی بۆرییەكانی توركیاوە هەناردەیان كردووە كە ئەو نەوتە بەنایاسایی لە بیرە نەوتەكانی كوردستان دەرهێنراوە”.\nبلومبێرگ هەروەها دەڵێت:” نانسی جۆنسن دادوەری بەدواداچوونی دادگای تەكساس بڕیارێكی بۆ ئەفسەرانی ئەمریكا دەركرد، بڕیارەكە كۆدی (3:14-249) لەسەرەو لەلایەن وەزارەتی نەوتی عیراقەوە دژی وەزارەتی سامانە سرووشتیەكانی حكومەتی هەرێم و چەند لایەنێكی تر پڕكراوەتەوە، كە ئاماژەی بە لایەنەكانی دیكە نەكردووە”.\nتێکساس.. دەستبەسەر نەوتی هەرێمی کوردستاندا گیرا\nلەلایەن فازڵ هۆرامی 2 کاژێر لەمەو بەر\nئەو کەشتییەی نەوتی هەرێمی کوردستانی بارکردبوو\nبەپێی هەواڵی ئاژانسە ئەمریكییەكان، حكومەتی عێراقی دادوەرێكی ویلایەتی تێكساسی رازیكردووە بۆ ئەوەی بڕیاری دەسبەسەرداگرتنی ئەو ملیۆن بەرمیل نەوتەی هەرێمی كوردستان، كە گەیشتووەتە بەندەری گالڤستۆن، بدات.\nحكومەتی عێراق لە داوایەكدا، كە ئاراستەی دادگای هیوستنی ویلایەتی تێكساسی كردووە، بە دادوەری ئەو دادگایەیان گوتووە، كە یەك ملیۆن بەرمیل نەوتی عێراق لە رێگەی بۆرییەكی توركییەوە بە خراپی بەكارهێنراوە.\nئاژانسەكان بڵاویانكردووەتەوە، چەند كاژێرێك دوای پێشكەشكردنی ئەو داوایە، دادوەر نانسی جۆنسن، دادوەری گالڤستۆن بڕیارێكی دەركردووە بۆ ئەوەی دەستبەسەر نەوتی ئەو كەشتیەدا بگیرێت تا ئەو كاتەی ئەو كێشەیە چارەسەر دەكرێت.\nئەو بڕیارەی دادگا تەنیا مۆڵەت دەدات بە پۆلیسی پاراستنی بەندەری گالڤستۆن، كە نەوتەكە بە كەشتی بچووكتر بگوازێتەوە بۆ كۆگاكانی هەڵگرتنی نەوت و وەزارەتی نەوتی عێراقیش پارەی گواستنەوە لە ئەستۆ دەگرێت.\nپێشتریش ماری مەككارتی، پەیامنێری رووداو لە تێكساس لەبارەی كەشتییەكە رایگەیاند، هێزەكانی پاراستنی كەناراوەكانی ویلایەتە یەكگرتووەكانی ئەمریكا دەڵێن دەبێ كەشتییەكە بپشكندرێت و رەنگە نەوتی ناو كەشتییەكەش بگوازرێتەوە بۆ ناو كەشتیی بچووكتر. ئینجا دەگەیەندرێتە كۆمپانیا ئەمریكییەكان.\nئەمە لەكاتێكدایە كە حكومەتی عێراق لەسەر هەناردەكردنی نەوتی هەرێمی كوردستان، سكاڵایەكی ئاراستەی دادگای فیدراڵی عێراق كردبوو، بەڵام دادگای فیدراڵی هەناردەكردنی نەوتی هەرێمی كوردستانی بەیاسایی لەقەڵەم دا.\nكەشتی نەوتی یونایتد كالاڤرڤتا، 23ـی مانگی حوزەیران بەندەری جەیهانی تورکی بە جێهێشت و بڕی 1 ملیۆن و 32 هەزار و 212 بەرمیل نەوتی پێیە و چەندین جار ئاراستەی گۆڕیوە، تا ئەوەی لە كۆتاییدا بەرەوە ئاوەكانی باشووری ئەمریكا بەڕێكەوت و رۆژی یەكشەممەی رابردوو گەیشتە بەندەری گالڤستۆن.\nU.S. faces dilemma over Kurdish oil tanker off coast of Galveston\nPublished On: Jul 28 2014 06:46:38 PM CDT\nKurdish oil near Galveston poses international dillema\nA massive oil tanker parked roughly 60 miles off the coast of Galveston has the potential to ignite an international incident, if the oil on board is offloaded in the U.S., a Rice University professor said Monday.\n“If the oil doesn’t come in, then that’s something like a 3 on the scale. If the oil does come in, that’s more like a 7,” Richard Stoll, a political science professor at Rice University said.\nThe issue is that the approximately $100 million worth of crude oil sitting on board the United Kalavrvta is Kurdish.\n18-wheeler, barn catch fire in southeast Houston\nSneaky sodium bombs lurking in popular food\nMan shot, killed outside north Harris County apartment…\nLanes reopen on Highway 290 westbound at 43rd\nThe U.S. has maintained a policy to deal only directly with the Iraq’s central government, closing a deal with a Kurds, could be construed as undermining an ally, even an unreliable ally.\n“I guess I could imagine a situation where someone says ‘We’ll take it to Galveston, I’m sure we can find a buyer.’ But it seems more likely that someone has bought that oil and isn’t stepping up about who they are,” Stoll said.\nMonday night, it remained unclear who purchased the Kurdish oil, or whether the oil would be cleared to be delivered to the shore.\n“This is a very large and consequently, very deep draft vessel,” United States Coast Guard Capt. Brian Penoyer said.\nPenoyer said the oil would have to be offloaded to other ships because the United Kalavrvta is too large for the Houston Ship Channel.\nThe Coast Guard cleared the ship for offloading Sunday night without incident, but the process of unloading the 1 million barrels of crude had not started Monday afternoon.\nAnother U.S. agency, could be inquiring about the shipment and perhaps delaying the offload, Penoyer said.\n29 ته‌مموز 2014 له 16:10\nئه‌مریکا بڕیاری ده‌ستبه‌سه‌راگرتنی که‌شتییه نه‌وتییه‌که‌ی هه‌رێمی ده‌رکرد (نوێکراوەتەوە)\nخه‌ندان- هه‌ڵوێست ئه‌نوه‌ر\nله‌سه‌ر داوایه‌کی حکومه‌تی عیراقی که له دادگایه‌کی فیدڕاڵی له هۆستن دژی وه‌زاره‌تی سامانه سروشتییه‌کانی حکومه‌تی هه‌رێم پرکرابووه‌وه دادگای ئه‌مریکا بڕیاری ده‌ستبه‌سه‌راگرتنی که‌شتییه نه‌وتییه‌که‌ی هه‌رێمی کوردستانی ده‌رکرد تا یه‌کلایی بوونه‌وه‌ی که‌یسه‌که.\nئاژانسی بلومبێرگی ئه‌مریکی بڵاویکردووه‌ته‌وه حکومه‌تی عیراقی دووشه‌ممه له دادگای فیدڕاڵی له هۆستن داوایه‌کی دژی وه‌زاره‌تی سامانه سروشتییه‌کانی حکومه‌تی هه‌رێم پڕکردوه‌ته‌وه له داواکه‌یدا ئه‌وه‌ی خستووه‌ته‌ڕوو  “ئه‌و نه‌وته به‌نایاسایی له بیره نه‌وته‌کانی کوردستان ده‌رهێنراوه”.\nهه‌روه‌ها له داواکه‌ی دادگای فیدڕاڵیدا ئه‌وه‌یان خستووه‌ته‌ڕوو” به‌رپرسانی کورد نزیکه‌ی یه‌ک ملیۆن به‌رمیل نه‌وتی له باکووری عیراق دزیوه و له‌ڕێگه‌ی بۆرییه‌کانی تورکیاوه هه‌نارده‌یان کردووه”.\nله‌سه‌ر ئه‌م داوایه‌ی حکومه‌تی عیراقی نانسی جۆنسن دادوه‌ری به‌دواداچوونی دادگای ته‌کساس بڕیارێکی بۆ ئه‌فسه‌رانی ئه‌مریکا ده‌رکرد بۆ ده‌ستبه‌سه‌راگرتنی که‌شتیه نه‌وتییه‌که‌ی هه‌رێم.\nبڕیاره‌که‌ی دادگای ته‌کساس کۆدی (3:14-249) له‌سه‌ره‌و له‌لایه‌ن وه‌زاره‌تی نه‌وتی عیراقه‌وه دژی وه‌زاره‌تی سامانه سرووشتیه‌کانی حکومه‌تی هه‌رێم و چه‌ند لایه‌نێکی تر پڕکراوه‌ته‌وه.\nله‌ماوه‌ی پێشووشدا دادگای فیدڕاڵی عیراق که‌یسێکی به به‌رژه‌وه‌ندی حکومه‌تی هه‌رێم کۆتایپێهێنا و مافی هه‌نارده‌کردنی نه‌وتی هه‌رێمی کوردستانی پشتڕاستکرده‌وه.\nبه‌پێی بلومبه‌رگ ئه‌گه‌ر هه‌ر پاڵاوگه‌یه‌کی ئه‌مریکی نه‌وتی هه‌رێم بکڕێت ئه‌وا ئاماژه‌یه‌ک ده‌دات به هه‌موو جیهان که ده‌توانن بازرگانی نه‌وت له‌گه‌ڵ هه‌رێمی کوردستاندا بکه‌ن به بێ گه‌ڕانه‌وه بۆ عیراق.\n30 ته‌مموز 2014 له 00:39\nنەوتەکەی کوردستان فرۆشراوە و ئێراق سکالاکەی دۆڕاندووە\nئه‌ندامێكی لیژنه‌ی سامانه سروشتییه‌كانی په‌رله‌مانی كوردستان ڕایده‌گه‌یه‌نێت: نه‌وتی ناو ئه‌و كه‌شتییه‌ی كه ئێستا ده‌گوترێت ئه‌مریكا ده‌ستی به‌سه‌ردا گرتوه، فرۆشراوه به كۆمپانیا ئه‌مریكیه‌كان، ده‌شڵێت: حكومه‌تی عێراق ئه‌و سكالاَیه ده‌دۆڕێنێت كه له‌سه‌ر هه‌رێم له ئه‌مریكا تۆماری كردوه.\nدڵشاد شه‌عبان، جێگری سه‌رۆكی لیژنه‌ی سامانه سروشتییه‌كانی په‌رله‌مانی كوردستان، له لێدوانێكدا بۆ وتی: دادگای فیدڕاڵی عێراقی بڕیاری داوه، كه پڕۆسه‌ی فرۆشتنی نه‌وتی هه‌رێمی كوردستان، پڕۆسه‌یه‌كی یاساییه و هیچ كێشه‌یه‌كی یاسایی تیادا نیه.\nوتیشی: به‌دڵنیایه‌وه، له‌و سكاڵایه‌ی حكومه‌تی عێراق له‌سه‌ر هه‌رێمی كوردستان تۆماری كردووه، حكومه‌تی هه‌رێم ئه‌یباته‌وه.\nئاماژه‌ی به‌وه‌شدا: ئه‌گه‌ر نه‌وته‌كه نه‌فرۆشرابێت، ئه‌م كه‌شتیه ئه‌م ماوه دوور و درێژه‌ی به‌ڕێ نه‌ده‌كرد.\nدڵشاد شه‌عبان ئاشكراشیكرد: ئه‌م نه‌وته و ئه‌وانه‌ی پێشووش، گرێ به‌ستی پێشوه‌خته‌ی بۆ كراوه، چونكه هه‌میشه له كڕین و فڕۆشتندا گرێبه‌ستی پێشوه‌خت واژۆ ده‌كرێت، چۆن ئه‌توانرێت ماسی له ئاودا بكڕدرێت، به‌تایبه‌ت ئه‌گه‌ر كاڵاكه نه‌وت بێت.\n30 ته‌مموز 2014 له 00:59\n30 ته‌مموز 2014 له 09:18\nHOUSTON (Reuters) – A high-stakes dispute over a tanker carrying $100 million in Iraqi Kurdish crude took a surprising turn on Tuesday when a U.S. judge said she lacked jurisdiction given the ship’s distance from the Texas shore and urged that the case be settled in Iraq.\n(Additional reporting by Lesley Wroughton, Missy Ryan and Tim Gardner in Washington, Isra’ al-Rubei’i and Ahmed Rasheed in Baghdad, Terry Wade in Houston, David Ingram and Patience Haggin in New York,; David Sheppard and Julia Payne in London and Supriya Kurane in Bangalore; Editing by Marguerita Choy and Howard Goller)\nسێ پارلەمانتاری سویدی پشتیوانی لە ڕێفڕاندۆمی سەربەخۆیی کوردستان دەکەن ڕۆژنامەنووسێک لە دهۆک بریندار کرا


خانەوادەی شەهیدەکەی خانەقین: پارتی هۆکاری کوژرانی کوڕەکەمان بوو – کوردی – RojNews.News\nخانەوادەی شەهیدەکەی خانەقین: پارتی هۆکاری کوژرانی کوڕەکەمان بوو\n02/03/2020 - 3:52:22 pm\nپێنجشەممە, 26 أكت 2017 – 14:41\nخانەوادەى گەنجە شەهیدەکەی خانەقین داوا دەکەن حکومەتی ناوەندی بکوژی کوڕەکەیان دادگایی بکات و دەشڵێن:”هۆکاری کوشتنى کوڕەکەى ئێمە بە پلەى یەک لە ئەستۆی دەزگاى پاراستنى سەر بە پارتى -دایە، چونکە ئەوان ئاڵۆزییان دروستکرد”.\nڕۆژی ١٩ى ئەم مانگە، بەشێک لە دانیشتوانى شارۆچکەى خانەقین، خۆپیشاندانێکیان ئەنجامدا و تێدا داواى دەرچوونى سوپاى عێراق، حەشدی شەعبی و پۆلیسی دیالەیان کرد لە شارۆچکەکەیان، لە خۆپیشاندانەکەدا، گرژیی و ئاڵۆزیی دروست بوو، هێزە عێراقییەکان تەقەیان بەسەر خۆپیشاندەراندا کرد و لە ئەنجامدا گەنجێک بەناوی (محەمەد نوری)، کە لە عەشیرەتی جاف-ە، شەهیدبوو و پێنج کەسی تریش بریندار بوون.\nتالیب ڕەئوف، سەرۆک عەشیرەتی جاف لەسەر ناوى بنەماڵەى گەنجە شەهیدەکە بە ڕۆژنیوزى وت:”داوا لە حکومەتی ناوەند دەکەین، کە ئەوانەى کوڕەکەی ئێمەیان کوشتووە بدرێنە دادگا و سزایان بدات، چونکە بکوژان سەر بە عێراق-ن”.\nتالیب ڕەئوف، وتیشی:”هۆکاری کوشتنى کوڕەکەى ئێمە بە پلەى یەک لە ئەستۆی دەزگاى پاراستنى سەر بە پارتى دیموکراتى کوردستان-دایە، چونکە ئەوان هۆکاربوون بۆ دروستبوونی گرژیی و ئاڵۆزیی”.\nسەرۆک عەشیرەتی جاف، ئاماژەى بەوەشدا، محەمەد نوری باوکی سێ منداڵ و حەوت خوشک و دایکێکى نابینا و باوکێکى نەخۆش-ی هەبوو، تەنها ئەو خەرجیی ئەو خێزانەی دەکرد، بۆیە پێویستە حکومەتى ناوەند قەرەبووى مووچە بۆ ئەو خێزانە ببڕێتەوە.\nناوبراو، وتیشی:”داوا لە هاوڵاتیانى شارۆچکەى خانەقین دەکەم خۆڕاگربن، چونکە ئێمە هیچ کاتێک خانەقین جێناهێڵین و سەرمان شۆڕ ناکەین بۆ دوژمنانمان و خانەقین هەموو کات کوردستانیە و بەکوردستانیش دەمێنێتەوە”.\nتالیب ڕەئوف، سەرۆک عەشیرەتی جاف وتیشی:”پێویستە بە پەلە سەرکردە سەرشۆڕەکان، کەوا ئێمەیان فرۆشت دەست لەکاربکشێننەوە بەزووترین کات، بەسە ئیتر ئاشبەتاڵ، ئازاردانى خەڵک، ماڵوێرانى، ئیتر لە تواناماندا نەما بەدەست ئەو هەموو بەرپرسە گەندەڵانەوە مردین”.\nشەڕڤانان گوندێکی دیکەیان لە دەوروبەری دێرەزۆر ڕزگارکرد\nپارێزەرەکانی ئۆجالان بۆ ٦٩٩ هەمین جار سەدانی دادگای بورسیان کرد


5 مارس 2021 – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nرۆژ: ئایار 5, 2021\n“وەرن خۆشم بکوژن، من تەنها ئەو کوڕەم هەبوو” هاواری دایکێك لە پۆلیس کە کوڕە 19 ساڵانەکەیان کوشت.\n” ئەوان ڕەنگە چەکیان هەبێت بەڵام ناتوانن هەموومان بکوژن” پەیامی گەنجێك دژ بە پۆلیس.\n” کۆڵۆمبیا پێویستی بە گۆڕانکارییە، لەسەر شەقام دەبین تا ئەو کاتەی بەدەستی دەهێنین” پەیامی گەنجێکی تر.\n” ئێمە کۆڵنادەین و ناترسین لە چەکەکانیان” پەیامی گەنجێکی دیکە .\nخۆپیشاندان و پرۆتێستەکانی کۆڵۆمبیا بەردەوامە و چەند شارێکی دیکەشی جگە لە Bogotá و Cali گرتۆتەوە هەرچەندە سەرەککۆماری کۆڵۆمبیا دوای 24 سەعات لە هەڕەشەکانی ڕۆژی شەمەی، چۆکی دادا بۆ داخوازییەکانی خەڵك و بریاری هەڵوەشاندنەوەی باجی سەر خواردن و خۆردنەوە و پێداویستییەکانی دیکەی ژیانی-دا .\nڕۆژی 4شەمەی پێشو مانگرتنی گشتی لەوێ دەستیپێکرد و بەدوایدا خۆپیشاندان و پرۆتێست، دەستیپێکرد. لەو ڕۆژەوە 16 کەس لە خۆپیشاندەران و ناڕەزاییکەران کوژراون لەگەڵ پۆلیسێکدا.\nگەرچی حکومەت چۆکی دادا بۆ داخوازییەکانی خەڵکی بەڵام هێشتا خەڵکی بەوە رازی نییەو نایانەوێت شەقام بەجێبهێڵن و بچنەوە ماڵەوەو داوای گۆڕانکاری بنەڕەتی دەکەن ، Francisco Maltés ڕابەری ناوەندی کرێکارانی کۆڵۆمبیا دەڵیت ” خەڵکی لەسەر شەقام داوای زیاتر لە هەڵوەشاندنەوەی باج دەکەن”\nخەڵکی لە کۆڵۆمبیا بۆ سەدەها جار سەلماندیانەوە کە ئەوەی کار دەکات ، ئەوەی داخوزییەکان بەدیدەهێنێت تەنها ئەنجامدانی چالاکی راستەوخۆیە.\nazadebram\tكوردی - Kurdi، هه‌واڵ و ڕاپۆرت\t 5 مارس 2021 1 Minute


ماتیس: هێرشی سه‌ر عەفرین چاوەکان لەسەر داعش لادەبات - ئاوێنه\nماتیس: هێرشی سه‌ر عەفرین چاوەکان لەسەر داعش لادەبات\nوەزیری بەرگری ئەمریکا، پێیوایه كه هێرشی سه‌ربازی توركیا بۆ سه‌ر عه‌فرین، چاوەکان لەسەر ئۆپەراسیۆنی هاوپه‌یمانان دژی داعش لادەبات.\nئاوێنه: جێمس ماتیس، وەزیری بەرگری ئەمریکا، لەکۆنگرەیەکی رۆژنامەوانیدا لەنوسینگەی راگەیاندنی وەزارەتی بەرگری ئەمریکا -پنتاگۆن- رایگەیاند، “ئۆپەراسیۆنی لقی زەیتون لەعەفرین، چاوەکان لەسەر ئۆپەراسیۆنەکانی داعش لادەبات”.\nماتیس وتیشی، لەبارەی پێشھاتەکانی سوریا، گفتوگۆی لەگەڵ نورەدین جانیکلی، وەزیری بەرگری تورکیا کردووە.\nلەوەڵامی پرسیارێک کە ئایا سوپای تورکیا دەچێتە ناو منبج، وەزیری بەرگری ئەمریکا وتی، “ئێستا لەوبارەیەوە قسە ناکەم. کاتی ئەوەیە نییە ئەمە بەشێوەیەکی سادە بۆ رای گشتی ئاشکرا بکەم. بەھۆی ھەڵوێستی رای گشتی ناوخۆیی وڵاتان، قسەکردن لەسەر ئەم دۆخە کارەکان ئاڵۆزتر دەکات”.\nهه‌ر له‌باره‌ی منبجه‌وه جێمس ماتیس وتی،”تەنھا دەتوانم ئەوە بڵێم کە لەئێستادا ئەمە جێگەی مشتومڕێکی کارایە لەگەڵ تورکیای ھاوپەیمانمان”.\nپێشتر به‌رپرسانی باڵای توركیا هه‌ڕه‌شه‌ی ئه‌وه‌یان كردبو كه دوای هێرشی سه‌ر عه‌فرین، هێرش ده‌كه‌نه سه‌ر شاری منبج.\nله‌رۆژی 20/1/2018وه سوپای توركیا هێرشی سه‌ربازی بۆ سه‌ر كانتۆنی عه‌فرینی رۆژئاوای كوردستان ده‌ستپێكردوه‌و به‌وهۆیه‌وه ده‌یان كه‌س بونه‌ته قوربانی ئه‌و هێرشانه، تائێستاش وڵاتانی زلهێز به‌تایه‌تی ئه‌مریكاو روسیا هه‌ڵوێستێكی ئه‌وتۆیان نه‌بووه بۆ فشار خستنه سه‌ر ئه‌نكه‌ره به‌مه‌به‌ستی ڕاگرتنی هێرشه‌كان.


راگەیاندنی سکرتاریەتی کۆمەڵە بە بۆنەی گیان لەدەستدانی ژمارەیەک کاسبکار لە ناوچەی پیرانشار - کۆمەڵەی زەحمەتکێشانی کوردستان\nبە گوێرەی ئەو هەواڵانەی بەدەست ئێمە گەیشتوون بەرەبەیانی ئەمرۆ سێ شەممە ٧ی جۆزەردان لە سنووری “سێ چۆمان”ی ناوچەی پیرانشار ژمارەیەک کاسبکار و کۆڵبەر لە لەیەن هێزەچەکدارەکانی کۆماری ئیسلامییەوە دراونەتە بەر دەسترێژی گوڵلە کە بەداخەوە لە ئاکامی ئەم کردەوە جینایەتکارانەیەی هێزەکانی حکوومەتی ئیسلامیدا چوار کەس لەو کاسبکارانە کە خەڵکی ناوچەی سەردەشت و مهاباد بوون گیانیان لەدەست داوە و دوو کەسی تر بریندار بوون\nهەروەک دەزانن ژیانی رۆژانەی خەڵکی ئێران بە گشتی و کوردستان بە تایبەتی بە قۆناغێکی زۆر دژوار و ئەستەمدا تێدەپەرێ.لە ئاکامی سیاسەتی چەوتی کاربەدستانی دەوڵەتی و دزی و تاڵان و برۆی سەروەت و سامانی ئەم وڵاتە لە لایەک و،مەیل و سەرکێشی شێتانە و شەرەنگێزانەی دەسەڵاتدارانی ئیسلامی و، داڵدەدان و پاڵپشتیکردن و پرچەککردنی تاقم و گرووپە تیرۆریستیەکان لە ناوچەکە لە لایەکیتروە،ئابووری ئێران بە تەواوی دارماوە و،وەرشکەستەیی و داخرانی ناوەندەکانی کارکردن و چوونەسەری سەرسوورهێنەری ئاستی هەڵئاوسان و رێژەی بێکاری تەنگی بە ژیانی دانیشتوانی وڵات هەڵچنیوە.بەڵام لە کوردستان لە ئاکامی سیاسەتی بە ئەنقەستی هەڵاواردنی ئابووری و فەرهەنگی و،روانینی ئەمنییەتی کاربەدەستانی ئەم رژیمە بەرامبەر کوردستان و خەڵکەکەی،نەبوونی ناوەندی گەورەی پیشەسازی و نەبوونی هەلی کار و بەم پێیەش لەسەروە بوونی ئاماری بێکاری و،بەرێوەبردنی سیاسەتی سیستماتیکی ئاسمیلاسیۆنی گەلی کورد لەلایەن رژیمی ئیسلامییەوە،باری گرانی ئەم دۆخە نالەبارە لەسەر شانی زۆربەی خەڵکی کوردستان و بە تایبەت چینی هەژار و کەمداهات و زەحمەتکێش بە چەند قات زیادیکردووە.بە داخەوە لە ئاکامی ئەو بارودۆخە نالەبارەی کە لەسەرەوە باسکرا،لە کوردستان رۆژانە بە دەیان هەزار کەس بۆ دابینکردنی پێداویستیە سەرەتاییەکانی ژیان و ئیدارەکردنی ژیانێکی مەمرەومەژی، لە ناوچە سنوورییەکان خەریکی پیشەی تاقەت پروکێنی کرێکۆڵی و کۆڵبەرین کە زۆر بەداخەوە دەسەڵاتدارانی حکوومەتی ئیسلامی ئەم رەنج و ئازارەشیان پێ رەوا نابینن و،شەوانە رۆژی لە رێگای تاقمەچەکدارەکان و هێزە سەرکوتگەرەکانیانەوە لە شیو و دۆڵ وهەڵدێرەکان راستەوخۆ و بە شێوەکی هەرەمەکی و رەشکووژیانە تەقەیان لێدەکەن وگیانیان لێدەستێنن و ماڵ و سامانی هەژارانەیان بەتاڵان دەبەن.\nئێمە وێرای دەربرینی غەم و پەژارەی قووڵی خۆمان لەگەڵ کەس و کار و بنەماڵەی قوربانیانی کارەساتە دڵتەزێنەکەی سنووری” سێ چۆمان”ی پیرانشار و هەموو ئەو بنەماڵانەی کە کاسبکار و ئازیزانیان لەو رێگایەدا لەدست داوە،پربەدڵ سەرەخۆشیان لێدەکەین و خۆمان بە شەریکی خەم وپەژارەیان دەزانین.هەروەها لەگەڵ ئەوەیکە بە تووندی جینایەتی رۆژانەی تەقەکردن و کوشتنی خەڵکی کاسبکار لە سەر سنوورەکان مەحکووم وریسوا دەکەین،داواکارین لە کۆر وکۆمەڵ و ناوەندەکانی پارێزەری مافەکانی مرۆڤ لە هەموو جیهان،لە رێگای گوشار خستنەسەر تاقم و مافیاکانی دەسەڵاتدار لە ئێران،پێش بە سیاسەتی سرینەوە و رەشەکووژی ئەم رژیمە لەحاندی کەمایەتیە نەتەوەی و… بگرن.\n٧ی جۆزەردانی ١٣٩٨ی هەتاوی\n٢٨ی مەی ٢٠١٩ی زایینی\n2019/05/28 /by ئەدمین\nhttps://www.komala.com/wp-content/uploads/2018/06/Flag_of_Komala.png 300 470 ئەدمین https://www.komala.com/wp-content/uploads/2014/03/logo.png ئەدمین2019-05-28 21:35:432019-05-28 21:35:43راگەیاندنی سکرتاریەتی کۆمەڵە بە بۆنەی گیان لەدەستدانی ژمارەیەک کاسبکار لە ناوچەی پیرانشار\nراپۆرتی کاناڵی سکای نیوز عەرەبی لەسەر ئامادەیی هێزی پێشمەرگەی کۆمەڵە... برای بەڕێز جەنابی کاک نێچیرڤان بارزانی، سەرۆکی ھەرێمی کوردستان...


به‌هۆی داعشه‌وه عیراق زیاتر له 37 تریلیۆن دینار زیانی به‌ركه‌وتوه\nMarch 5, 2017 - 10:28 PM کۆدی هه واڵ : 815859 سه ر چاوه : ابنا 24 كوردی Link:\nبه‌هۆی كاروكرده‌وه تیرۆریستیه‌كانی داعشه‌وه, عیراق جگه له زیانێكی زۆری گیانیی, 37 تریلیۆن و 400 ملیار دیناریش زیانی به‌ركه‌وتوه.\nئاماره‌كان باس له‌وه ده‌كه‌ن به‌هۆی كاروكرده‌وه تیرۆریستیه‌كانی داعشه‌وه, عیراق جگه له زیانێكی زۆری گیانیی, 37 تریلیۆن و 400 ملیار دیناریش زیانی به‌ركه‌وتوه.\nبە پێی هەواڵ دەری ئەهلی بەیت ع.ابنا: چه‌ند داتاو ئامارێكی ڕانه‌گه‌یه‌نراوی حكومه‌تی عیراق به هۆی به‌رده‌وامیی ئۆپه‌راسیۆنه سه‌ربازییه‌كان, له سه‌ره‌تای هاتنی تیرۆیستانی داعشه‌وه بۆ عیراق, 35 تریلیۆن و 700 ملیار دینار زیان به‌ر كه‌رتی حكومیی كه‌وتوه به هه‌موو ده‌زگاكانیه‌وه و تریلیۆنێك و 700 ملیار دیناریش زیان به‌ر ده‌زگا سه‌ربه‌خۆكان كه‌وتوه. به‌گشتیش عیراق 37 تریلیۆن و 400 ملیار دینار زیانی به‌ركه‌وتوه.\nهه‌ر به‌پێی ئه‌و ئاماره پارێزگاكانی ئه‌نبار و كه‌ركوك و سه‌لاَحه‌دین و دیاله و نه‌ینه‌وا له پێشه‌نگی ئه‌و پارێزگاو ناوچانه‌ن كه زیانی گه‌وره‌یان ده‌ره‌نجامی هاتن و كارو كرده‌وه تیرۆریستیه‌كانی داعش به‌ركه‌وتوه.\nهه‌ر به پێی ئه‌و سه‌رچاوانه جگه له پارێزگای نه‌ینه‌وا, كه‌ركوك و ئه‌نبار و سه‌لاَحه‌دین و دیاله پێویستیان به بڕی چوار تریلیۆن و 500 ملیار دیناره بۆ ئاوه‌دانكردنه‌وه‌یان, تا ئێستاش هه‌ر یه‌ك له ئه‌مریكاو یه‌كێتی ئه‌وروپا و ژاپۆن و كه‌نه‌داو كوه‌یت و ئه‌ڵمانیاو هۆڵه‌ندا بڕی دوو ملیار و 300 ملیۆن دۆلاریان بۆ ئاوه‌دانكردنه‌وه‌ی عیراق له دوای داعش ته‌رخانكردووه.\nخه‌ونی داعش بۆ ده‌وڵه‌ت كۆتایی پێ هات\nهێزه ئه‌منییه‌كان هێرش ده‌كه‌نه سه‌ر سه‌نته‌ری شاری موسڵ\nMarch 5, 2017 - 10:22 PM


هاوارێک لە وۆهانەوە بۆ تەندروستی جیهانی - تۆڕی میدیایی خەڵک\n"تاوانەکە پەردەپۆش مەکەن"\nلەگەڵ بەردەوامی لێکۆڵینەوەکان لەسەر سەرهەڵدان و دیوی شاراوەو لێکەوتەکانی ڤایرۆسی کۆرۆنا، تیمێکی نەتەوە یەکگرتووەکان و رێکخراوی تەندروستی جیهانی لەهەفتەی ڕابردوودا چوونە شاری وۆهانی چین، کە بنەچەی ڤایرۆسی کۆرۆنا بوو لە جیهانداو تا ئێستا بە هۆیەوە 100 ملیۆن کەسی تووشکردوە، کەسوکاری قوربانیانی ئەو ڤایرۆسەش لە وۆهان داوای کۆبوونەوە لەگەڵ تیمی رێکخراوی تەندروستی جیهانی (WHO) دەکەن.\nژانگ های، کە هاووڵاتییەکی شاری وۆهانی چینەو دانیشتووی باشووری شاری ژنژن-ە، چەندین جار کۆبوونەوەی لەگەڵ کەسوکاری قوربانیان ڕێکخستووە بەمەبەستی داوای دادگاییکردنی ئەو کەسانەی کە بەرپرسن لە قەیرانی تەندروستی لە شارەکە و جیهاندا، جەختیشی لە پێویستی سەردانی تیمی لێکۆڵینەوەی سەر بە ڕێکخراوی نەتەوە یەکگرتووەکان (UN) و رێکخراوی تەندروستی جیهانی (WHO)کردەوە بۆ ئەوەی لەگەڵ کەسوکاری قوربانیان کۆببنەوە و لێپرسینەوە لەگەڵ بەرپرسە کەمتەرخەمەکانی وۆهان بکەن و ڕاستییەکان ئاشکرا بکەن.\nژانگ های، بۆ ڕۆژنامەی گاردیان دەڵێت : “پێویستە لەگەڵ ئەو خێزانە زیانلێکەوتووانە قسە بکرێت، کە بە وتەی ئەو حکومەتی چین بێدەنگی کردوون دەرهەق بەو زانیارییانەی لایانە لەبارەی سەروەختی بڵاوبوونەوەی ڤایرۆسەکەو کەوتنەوەی ئەو هەموو قوربانییە.\nئەوەشی وتووە؛ هیوادارم ڕێکخراوی تەندروستی جیهانی نەبێتە هۆیەک بۆ شاردنەوەی ڕاستییەکان و بڵاوکردنەوەی درۆ، دەبێت ڕاستییەکان بڵێت.\nبە وتەی ژانگ های، کەسوکاری قوربانییەکان بەدوای ڕاستیدا دەگەڕێن، وەک دەڵێت؛ ئەوەی لەشارەکە ڕوویدا تاوان بوو، بۆیە هاووڵاتیانی ئەو ناوچەیە دەڵێن نامەنەوێت بۆ داپۆشینی ئەو تاوانە، ڕێکخراوی تەندروستی جیهانی (WHO)بێنە چین.\nلەلایەکی دیکەوە و بەپێی زانیارییەکان، کەسوکاری قوربانییەکان لە وۆهان ڕووبەڕووی فشارێکی زۆری دەسەڵاتداران بوونەتەوە و ڕێگری لە دەربڕینی راستییەکانیان دەکرێت، بە جۆرێک، دەسەڵاتداران هەڕەشەیان لە کەسوکاری ئەو کەسانە کردووە کە بۆ میدیای بیانی قسەیان کردووە، تەنانەت لە کارەکانیشیان دووریان خستوونەتەوە.\nچەند ڕۆژ لەمەوبەر ڕێکخراوی تەندروستی جیهانی تەئکیدیکردەوە کە زووە بۆ ئاشکراکردنی هەر ئەنجامێک سەبارەت بەلێکۆڵینەوەکانیان لە وۆهان، کە ئایا لەڕاستیدا کۆڤید – 19 لە چینەوە سەریهەڵداوە یان نا.\nلەمبارەیەوە، مایکڵ ڕایان، بەڕێوەبەری بەرنامەی فریاکەوتنی ڕێکخراوەکە، وتوویەتی:”هەموو گریمانەکان لەسەر مێزن” بێگومان زۆر زووە بۆ گەیشتن بە دەرەنجامێکی تەواو دەربارەی ئەوەی کە ڤایرۆسەکە، چ لە ناوەوە یان لە دەرەوەی چین دەرکەوتبێت”.\nجێی بیرهێنانەوەیە، تیمی شارەزایانی رێکخراوی تەندروستی جیهانی (WHO) لە 14ی کانوونی دووەم گەیشتنە شاری وۆهانی چین بۆ لێکۆڵینەوە لەبنەڕەتی ڤایرۆسی کۆرۆنا، کە پاش زیاتر لەساڵێک دەرکەوتنی یەکەم توشبوو لەو شارە جینییەوە بەرەو جیهان هەنگاوی نا.\n23 شوبات 2021 11.31 pm


كۆمپانیای فه‌یسبووك له نوێترین كاریدا تایبه‌تمه‌ندییه‌كی نوێی زیاد كرد بۆ ئاپی مه‌سنجه‌ر كه له‌ڕێیه‌وه ده‌توانیت نامه نێردراوه‌كانت بسڕیته‌وه له‌لای خۆت و ئه‌وه كه‌سه‌ی كه نامه‌كه‌ت له‌گه‌ڵدا گۆریوه‌ته‌وه.\nبه‌گوێره‌ی هه‌واڵێك كه له ماڵپه‌ڕی "dailymail" دا بڵاو كراوه‌ته‌وه و باس له نوێترین كاری كۆمپانیای فه‌یسبووك ده‌كات و ئاماژه‌ی پێ داوه، كۆمپانیای فه‌یسبووك بریاریدا له ماوه‌یه‌كی كه‌مدا نوێترین تایبه‌تمه‌ندی بۆ ئاپی مه‌سنجه‌ر دانا كه ئه‌وه‌یش سڕینه‌وه‌ی نامه ناردراوه‌كانه.\nئه‌م تایبه‌تمه‌ندییه‌ش له‌لایه‌ن شارازای ته‌كنه‌لۆجی "مات ناڤارا" ئاشكرا كراوه ئه‌مه‌یش له ڕێگه‌ی نامه ناردن بۆ مارك زوكه‌ربێرگ و سرینه‌وه‌ی نامه‌كه له‌لایه‌ن ماركه‌وه كه ئه‌مه‌یش وای كردووه ئه‌م شاره‌زایه ده‌نگۆیه‌ك دروست بكات و كۆمپانیای فه‌یسبووك ئه‌م تایبه‌تمه‌ندییه زیاد بكات.\nئه‌وه‌یش گوتراوه كه ئه‌م تایبه‌تمه‌ندییه له ماوه‌یه‌كی كه‌مدا به‌رده‌ست ده‌بێت بۆ هه‌ردوو سیسته‌مه‌كه، جگه له‌وه‌یش مارك زوكه‌ربێرگ گوتوویه‌تی، " ئه‌م تایبه‌تمه‌ندییه نوێیه ته‌نیا بۆ ماوه‌ی 10 خووله‌ك كارده‌كات و دوای ئه‌م 10 خووله‌كه ناتوانیت نامه‌كان بسڕیته‌وه".


تورکیا بەردەوامە لە بۆردومانکردنی خاکی هەرێم زانیاری زیاتر لە هەواڵەکەدایە...\nفڕۆکە جەنگییەکانی تورکیا بۆردومانی بناری قەندیل دەکات\nئەمڕۆ سێ شەممە ٢٦ی تشرینی دووەمی ٢٠١٩ چەند فڕۆکەیەکی جەنگی دەوڵەتی تورکیا بە چڕی گوندی سەرگەنێل لە بناری قەندیل بۆردوومان دەکەن.\nبەپێی زانیارییەکان، ئێوارەی ئەمڕۆ کاتژمێر ٤:٠٠ چەند فڕۆکەیەکی جەنگی تورکیا بە چڕی بۆردوومانی گوندی سەرگەنێل-ی بناری قەندیلیان کرد، بەهۆی بۆردوومانەکانەوە زیانی زۆر بەر خانوو، ڕەزو باخی هاوڵاتیان گەیشتووە.\nقەندیل یەکێک لە کوێستانەکانی زنجیرەچیاکانی زاگرۆس کە لە سنوری ڕۆژهەڵات و باکوور و باشووری کوردستان هەڵکەوتوە، بەشێکی لە شارستانی پیرانشاره و ساڵانه شاخەوانێکی زۆر لە شارەکانی ئێران و بە تایبەت ڕۆژهەڵاتی کوردستانەوە ڕووی تێ دەکەن.\nبەرزترین لوتکەی قەندیل بە ناوی کەو کەز ناسراوە کە لە باکووری کوردستان دایەوە بەرزیەکەی ٣٨٠٠ مەترە. هەروەها ئەو چیایەی کە شاخەوانان بە قەندیلی گەورەی دەناسن، ناوی کێوە ڕەشه کە بەرزیەکەی ٣٦١٠ مەترە، چیای قەندیلی بچووکیش بە بەرزایی ٣٢٥٠ مەتر دیوارێکی بە بەرزایی ٤٥٠ مەتری کە یەکێکە لە دیوارە چیایەکانی ئێران.\n(دیوارەی چیای بێستوون لە ڕۆژهەڵاتی کوردستان ١٢٠٠ مەترە و گەورەترین دیوارەی چیایی کوردستانه). قەندیل یەکێکە لە پڕ بەفرترین چیاکانی کوردستان کە بە درێژایی ساڵ بەفری لێ نابڕێت.\nئه‌م بابه‌ته 560 جار خوێنراوه‌ته‌وه\nلە هەولێر كارگەی دروستكردنی دەمامك دەكرێتەوە\nڤیدیۆ.. گۆرانیبێژە ئەستێرەکانی عەرەب سەرەتای کاری هونەریان شێوەیان چۆن بووە؟\nریاڵ مەدرید بەیڵ و جەیمس دەفرۆشێت\nشاعیری ناوداری خەڵکی شاری مەهاباد (ناسر ئاغابرا) کۆچی دوایکرد\nکۆمسای لە کەرەنتینەدا چۆن دەردەکەوێت؟\nڤیدیۆ.. پەرواز حسێن ڤیدیۆیەکی جیاوازی خۆی بڵاوکردەوە\nوێنە.. هەواڵ عوسمان نوێترین وێنەی خۆی لەگەڵ دایکی بڵاوکردەوە\nوێنە.. بێژەرە دیارەکەی NRT دەگەرێتەوە بۆ سەر کارە کۆنەکەی


پڕۆژەو پاکیجەکانی چاکسازی، پەیوەندیان بە گرفتە بناغەیەکانی خەڵکی کوردستانەوە نییە |\nپڕۆژەو پاکیجەکانی چاکسازی، پەیوەندیان بە گرفتە بناغەیەکانی خەڵکی کوردستانەوە نییە\n2011/07/01 at 6:00 PM لێدوانێک بنووسە\nعەبدوڵا مەحمود:پرسی چاکسازی” ریفۆرم”،لە ئێستادا بەرجەستەترین و بەکاربردەترین مەقۆلەی سیاسی کۆمەڵگای کوردستانە، تا ئەو ڕادەیەی ئەگەر ئەم وشەیە لەسیاسەت و کێشمەکێشی ئێستای سیاسی کوردستان، دابماڵرێت، دەسەڵات و حزبە نەیارەکانی دەسەڵات لە خانەوادەی بۆرژوازی کوردا، هیچی بەرجەستەیان پێنامێنێت تا بیکەنە خۆراکی ململانێی سیاسی نێوانیان.بێگومان گۆرانکاری و چاکسازی خواستێکی هەمیشەیی خەڵکی کوردستانە لەو پێناوەشدا هاتونەتە مەیدان و بۆ داسەپاندنیشی قوربانیان داوە. بەڵام نابێ بیرمان بچێت هاتنە ئارای مەقۆلەی چاکسازی بەو بەربڵاویەی ئێستای و بەدەستەوە گرتنی لەلایەن دەسەڵات و ئەوەی کە پێی دەوترێت ئۆپۆزیسێۆن، بەرهەمی گوشاری کۆمەڵگا لەسەر دەسەڵات، یان گوشاری هێزە یاخیەکانی دەسەڵات،… نییە، هێندەی بەرهەمی ئەو تسۆنامییەیە کە وڵاتانی باکوری ئەفریقیای هەژاند و ئاڵوگۆڕی زنجیرەیی بەدوای خۆیدا کێشکرد.\nزۆرێک لە حزب و دەسەڵات و وڵاتەکان بۆ بەرگرتن بە تەنینەوەی تسۆنامی شۆڕش بەڵینیان دا، دەستیان دایە چاکسازی ئابوری و سیاسی ئیداری. لە کوردستانیش دەسەڵاتی سیاسی چ بۆ بەرگرتن بە باڵاکردنی شەپۆلی تورەیی خەڵک و چ بۆ لەباربردنی پرۆژەکانی چاکسازی حزبەکانی دەرەوەی حکومەت، کە ئەمانیش بۆ خۆبەستنەوە بە داواو داخوازییەکانی خەڵک و لە ژێر هەمان نەسیمی روداوەکانی دنیای عەرەبدا، بانگەشەی چاکسازی و پرۆژەی یەک لەدوای یەکی چاکسازیییان دەهێنایە ئاراوە. بۆیە هەر دوو لا چ دەسەڵات و چ ئەوەی پێی دەوترێت ئۆپۆزیسیۆن، گەمەو کارتی چاکسازیان کردە چوارچێوەیەک بۆ ململانێی سیاسی و دانوسان و ساتو سەودا.\nبابزانیین دەسەڵات و ئۆپۆزیسێۆن داوای چ چاکسازییەک دەکەن، و دەیانەوێ چ شتیک و چ پێکهاتەیەک لە ریفۆرم دەربکێشن.\nدەڵێن دەبێ حزب و حکومەت لەیەک جیابکرێنەوە، بەڵام هەر ئەم هێزانەی ئەم دروشمەیان هەڵگرتووە، بەهەزار زمان و بەهەزار شێوە دەڵین حکومەتێک لە ئارادا نییە، ئەگەر حکومەتیکێش لە ئارادا نەبێت، حزب لە چی جیادەکرێتەوە. کەواتە ئەم دروشمە کەدەڵیت دەبێ دەستی حزب لە حکومەت داببڕێ درۆیەکە بۆ دانوسان و سات و سەودا، حکومەتیک لە ئارادا نییە تا دەستی حزبی لێ دووربخرێتەوە، بەڵکە دوو حزب و دوو دەسەڵات و دوو ئیدارە، دوو هێزی پێشمەرگە، دوو ئاسایش، دوو دەزگای هەواڵگری، دوو میدیا و دوو میدیای سێبەر، دوو کۆمەڵە ریکخراوەی پیشەیی و جەماوەری و دوو تۆپەڵە رێکخراوەی NGO بێکارەی موچەخۆرو گوێڕایەڵ، دوو جغرافیای لەیەک دابڕێنراو،…تاد، لە کوردستان هەیە و حزبە بەناو ئۆپۆزیسیۆنەکانیش کە لەهەمان مۆدیل و قوماشن، نەک لەگەڵ حکومەتێک بەڵکە لەگەڵ دوو حزبی دەسەڵاتداردا، هەم کیشمەکێش دەکەن و هەم دانوساندن و سات و سەودا، بۆ ئەوەی خۆشیان وەکو حزب ببنە بەشە دەسەڵات لە هەمان سیستەمی گەندەڵ، تاڵانچی، دژی ئازادی.\nدەڵێن دەبێ پەرلەمان کارا بکریت، پەیرەوی ناوخۆکەی هەموار بکرێت،…تاد.\nلە شوێنێکدا، لە جغرافیایەکدا، حکومەتیکی واقعی بوونی نەبێت، لە جێگای حکومەت حزب و میلیشا هەبێت، باسی پەرلەمان و پەیرەوە ناوخۆکەی، یاسا دەرکردن… دەبێ چی بێت؟ هەر کەسێک لە ئەلف و بێی سیاسی حاڵی بێت، دەزانێت لە کوردستان حکومەتیک نییە، وە پەرلەمانێکی واقعی نییە و هەمووانیش دەزانین بینای پەرلەمان هەیە بەڵام شوێنی کۆبونەوەو بڕیاردان لەسەر راسپاردەکانی حزبە دەسەڵاتدارەکانە، شوێنیکە بۆ بەیاساییکردنی بڕیارەکانی حزب و دەسەڵات و دەسەڵاتیشی ناگاتە دەسەڵاتی هیچ ئۆرگانێکی باڵای حزبی. بۆیە پەرلەمان جگە لە درۆیەکی شاخدار هیچی تر نییە. وە هەر یاسایەکیش کە ئەم پەرلەمانە دەری دەکات هیزی جێبەجێکردنی لەدەستی حزب و بەرپرسە حزبیەکاندایەو هەڵگری هیج هێزیکی یاسایی و ئاسایی و حکومی نییە.\nدەڵێن دەبێ ئاسایش و پێشمەرگە و دەزگا هەواڵگریەکان بە نیشتمانی و یاسایی بکرێن، وە لەسیاسەت و لایەنداری سیاسی دووربخرێنەوە، بێئەوەی ئەو راستییە ببینن کە ناکرێ حزب حکومەت و دەسەڵات بێت و هیزی چەکدار و دەزگا هەواڵگریەکان، نیشتیمانی و یاسایی. ئەمەش درۆیەکی ترە. ئاخر ناکرێت دەوڵەتیک لە ئارادا نەبێت، پێناسەی جغرافیایەکی سیاسی لە باری حقوقیەوە دیار نەبێت، باسی هێزی نیشتمانی و بەیاسایی کردنی بکرێت.\nدەڵێن دەبێ بودجە شەفاف بێت، کەچی دان بەو ڕاستیەدا نانێن کەتایبەتمەندییەکی دەسەڵاتی میلیشیایی لەسەر تاڵانی زۆتر لەسەر پاوانخوازی پوڵی، لەسەر ناشەفافیەت دامەزراوە. ئەم بەرێزانە پێمان ناڵین کام دەسەڵاتی میلیشیایی و حزبی هەیە، داهات و سەرفیاتی شەفاف بێت، ئەمە دەسەڵاتی فەتح و حەماس لە فەلەستین… باشترین نمونەیە.\nدەڵێن دەبێ دەسەڵاتی دادوەری و قەزا کارابکرین و سەربەخۆ بن..لە وڵاتێکدا، دامەزراوەیەکی یاسایی نەبێت، دەوڵەتیک نەبێت” بەهەر ناوەڕۆکێکەوە” یاسایەکی سەراسەری نەبێت” بەهەر ناوەڕۆکێکەوە” چۆن دەکریت دەسەڵاتی دادوەری سەربەخۆ وە کارا هەبێت. وە یاسا لەخوار پۆستاڵ و چەک و بەرپرسەکان نەبێت. حزبی چەکدار دەسەڵات بێت چۆن دەکرێت یاساو دەسەڵاتی دادوەری لە تەیریکی عەنتیکە زیاتر بێت.\nگرفتی خەڵکی کوردستان، لەگەڵ ئەم پەرلەمان و حکومەتە نییە، کە لە دنیای واقعیدا، بوونیان نییە. وە گرفتی خەڵکی کوردستان هەر لەگەڵ هێزی پێشمەرگە،پۆلیس ئاسایش، لەگەڵ دەزگا هەواڵگریەکان، لەگەڵ ناشەفافیەتی بودجە و دزی و تاڵانی، لەگەڵ نەبوونی دەسەڵاتی دادوەری و یاسا، دەستێوەردان لە خوێندن و پەروەردەو زانکۆکان…تاد، نییە. بەڵکە گرفتی بناغەیی خەڵکی کوردستان بەر لەوانە لەگەڵ دوو دەسەڵاتی حزبی و میلیشیایدایە، دوو دەسەلات کە ناتوانن دەسەلات ببەخشنە حکومەت و ناتوانن حکومەتداری بکەن. هۆکەشی بەسادەیی ئەوەیە بەرنامە ڕیژی حکومەتکردن، بەرهەمهینان و ئابوری. خزمەتگوزارییە کۆمەڵایەتیەکان، تەندروستی و پەروەردەو فێرکردن، رێکخستنی ئاسایشی گشتی هاوڵاتیان، یاسای سەراسەری و مەدەنی، سازکردنی هێزی نیزامی و یاسایی، بەبێ یەکلاییکردنەوەی پرسی دەوڵەت، درۆیەکی گەورەیە.\nگرفتە زۆر بناغەیەکانی خەڵکی کوردستان بریتین لە یەکەم: “نەبوونی قەوارەیەکی دامەزراوەیی و دەوڵەتی”، ئەمە بەمانای پیناسەی ناسنامەی حقوقی خەڵکی کوردستان لە ممارەسەی دەوڵەتداری و بەڕێوەبردن و یاسادا. دووەم: “نان” بەوێنەی کرێی کرێکاران و کارمەندان، دیکتاتۆریەتی بازاڕ، گرانی، بێخانەولانەیی، بێکاری، نەبوونی بیمە بێکاری، بیمەی کۆمەڵایەتی و تەندروستی و تەفیهی و خزمەتگوزاریەکان، سێیەم: “ئازادی” بەوێنەی ئازادی بیقەیدوشەرتی سیاسی، ئازادی خۆپێشاندان و مانگرتن و کۆبونەوە، ئازادی بەیان و بڵاوکردنەوە و چاپەمەنی و ڕۆژنامەگەری ئازادی رەخنەگرتن لەهەموو کەلتور و ئەخلاق و ئایدۆلۆژی و سەرکردە بە رەمزکراوەکان و کەلتورو مێژوو…تاد.\nلە ناو پرۆژە چاکسازییەکانی دەسەڵات و هێزە بەناو ئۆپۆزیسیۆنەکاندا، هیچ کام لەو گرفتە بناغەیانە، جێگای لێڕامان و هەڵویستە نین.\nئەگەر هەموو ئەم پڕۆژەو پاکیجانەی چاکسازی حزبە فەرمانرەواکان و حزبە ئۆپۆزیسیۆنەکان بە تەواویش جێبەجێبکرێن، وەڵامی ئەم گرفتە بناغەیانە نادەنەوە کە خەڵکی کوردستان گیرۆدەیەتی. بەڵکە وەلامدانەوە یان بە کردەکردنی” کە ئیمکانی نییە” ئەم پاکیجانە، تەنها دەتوانێ ئەو لایەنە تۆراوانە بگێریتەوە ناو هەمان گەمەی دەسەڵات.\nخەلکی هۆشیاری کوردستان و بەرەی ئازدیخوازەکەی، دەتوانن و پێویستە بە چاوێکی کراوەوە، ناکۆکی لە چارنەهاتووی خەلکی کوردستان و دەسەڵات و هیزە بە ناو ئۆپۆزیسێۆنەکان، ببینن و فریوی ئەم ململانێیە نەخۆن. هێنان و بردنی ئەم پرۆژەو پاکیجە پاکەتیانە هیچ لە وەزعی ریشەیی خەڵکی کوردستان ناگۆڕێت.\nخەڵکی کوردستان خوازیاری ئاڵوگۆڕی ریشەیی و بناغەیین لە سیستەمی سیاسی کوردستان و دەسەڵاتدا، ئەم ئاڵوگۆرە لە بەرنامەو ئەجندای بە ناو ئۆپۆزیسیۆندا نییە. دەسەڵاتیک بەهەموو توانایەکەوە تیدەکۆشیت درێژە بە دەسەڵاتدارێتی ئیستای خۆی خۆی بدات بە ئاڵوگۆڕێکی روکەش و فریوکاریانە.\nسات و سەودای ئۆپۆزیسێۆن و هێنانی ئەم پڕۆژانە، خۆی هەنگاوێکە لە راستای رزگارکردنی دەسەڵات لە چنگ نارەزایەتی و تورەیی خەڵکی کوردستان.\nئەوەی کە ناوی لە خۆی ناوە ئۆپۆزیسێۆن، لە بنەڕەتدا هەڵگری هیچ جیاوازیەکی ریشەیی نییە لەگەڵ حزبە دەسەڵاتدارەکان لە سەر بنچینەی جیاوازی ریشەیی بۆ گرفتەکان دروست نەبووە. نە پرسی ئایندەی سیاسی کوردستان، نە پرسی بەرابەری ئابوری و نان و نەپرسی ئازادیەکان و نە پرسی جیاکردنەوەی دین لە دەوڵەت و یاساو خوێندن و پەروەردە، نە پرسی یەکسانی ژن و پیاو، …تاد، بابەتی هیچ کامیان نیین. هەموویان دەیانەوێ درۆی یەکپارچەیی عێراق و فدرالیزمە بێناوەڕۆکەکەیان و دابسەپێنن و بێئەوەی گوێبدەنە ئیرادەی خەڵکی کوردستان، وە باسێک لەسەر باشکردنی ژیان و گوزەرانی چینی کرێکارو خەڵکی دەست تەنگ نییە. باسێکیان نییە بۆ دەستبەردار بوون وە بۆ دەست کۆتاکردنی دین لە ژیانی سیاسی و کۆمەڵایەتی و یاسایی سیستەمی پەروەردەو فێرکردندا، باسێکیان نییە بۆ ئەوە یەکسانی ژن و پیاو بەرەسمی بناسن. لە جێگای ئەوانە باسی بە نیزامیکردنی هێزە جەکدارەکان و دەزگا هەواڵگری و جاسوسیەکانیانە، باسیان لە دەستکورتکرنەوەی حزبە لە حکومەت و پەرلەمان! و زانکۆ و خوێندن و پەروەردەدا، باسیان لە بەشداریکردنی کارایە لەدەسەڵاتی سیاسی ستەمکارو دژی ئازادی دەسەڵاتی یەکێتی و پارتییدا. کە ئەمانە نەک دەرمانی دەردە کەڵەبووەکان و گرفتە بناغەیەکانی خەڵکی کوردستان ناکات، بەڵکە دەسەڵاتی تاڵانچی و میلیشیاییی حزبی رتوش دەکات، پایەکانی قایمتر دەکات، لەدەست ڕاپەڕین و شۆڕش دوری دەخاتەوە.\nئەم دەسەڵاتە چاکسازی هەڵناگرێت و ئەم بە ناو ئۆپۆزیسیۆنەش ناتوانێ هەنگاوێکی بەکردەوە بۆ چاکسازی و باشبژێوی ئازادی و خۆشگوزەرانی و ئایندیەکی باش بنێت. ئەوانەی لە چاوەڕوانی ئەم ئۆپۆزیسیۆنە ناسیونال- ئیسلامیە کۆنەپەرستەدان، لە چاوەراونییەکی بێهودەدان.\nکۆتایی جونی ٢٠١١\nبیـــست ساڵ تێـــپەڕی:٣٠خورداد ١٣٦٠ (٢٠ حوزەیران ١٩٨١)\tكەمپینی رۆژنامەنووسان بۆ رای گشتی و لایەنی پەیوەندیدار سەبارەت بە سەرنووسەری رۆژنامەی هاوڵاتی